33

11. szena
- Laura, Gieri, Aissata –
L: E igl code 1997?
G: Sas, igl on 97 ân ign qua biagea aint quel esch da sireztga, jou se, nus stuessan
schon da gî midar igl code. – Spetga tei qua, jou vont speart par igl vegn ad alura
savainsa ir tier me.
(Gieri va musch muschet tier la buteglia vegn, Laura davostier)
L: Tschella buteglia. (Tegna ella ancùnter el)
G: De adatg, la camera.
(Gieri meta giou la camera, prenda igl vegn)
G: Quella fuss atgnameing par igl meliavel visitader, mo quella bavagn nus ussa sez.
(Els sabetschan)
G: Adatg, igl vegn.
(Sabetschan a sean sen la mesa)
G: Quegl va cre betga. Via, nus nagn tier me.
L: Geabagn, sas quànt geil, sex an igl biro da posta. Sex tier la glieud.
(Laura antscheva ad earver la blusa da Gieri. El dat suainter)
G: Tearla. Jou vard speart sch'igl Röbi e danturn. El â getg ca el vomi forza a tgea a
durmir. El â managieu, cigl sieus fegl vegi stusch da pubertad, el segi nunadieu
GIGGERIG. (El varda an la stànza da dascurs discrets cun cliaints) Röbi?
(Aissata cura davent atras la halla da spurtegl)
G: El e betga qua.
(Els van aint. Aissata cun adatg anavos tras la antrada da parsunal. Ella anquiera
anzatge par durmir. Ella a nignas gnearvas a schloma. Ella earva la cista ad amprova da
sameter. Or da la stànza par conversaziùns discretas od ign ramurs da sex. Aissata â
egna nova ideia a va avànt igl computer. Ella oda dascus Vicous Games da Yello)
Ai: Banange. (Ella googlescha) This is the same song. What 5 Million records sold. Not 1
not 2 not 3 not 4, 5 Million.
(Ella prenda igl telefon da ret fixa)

St-SCHL 1-1_Posta tier la glieud


34

Ai: Hello, is there Dieter Meier. I know you stole the song of Akiki. Now I want you to
transfer 1 Million Dollars. Write down. Bank of Uganda 813 77 39. (Tearla) What? No, I'm
not calling from post!
(tgapa tema a meta giou. Sameta par durmir an la cista cun igl Merchandise)
Black
12. szena
- Laura, Gieri, Röbi, Andre, Aissata –
(La damàn. Gieri a Laura vegnan or da la stànza da dascurs discrets cun cliaints)
G: La proxim'eada nagn nus tier me, fagiagn egna sera patschifica a jou cuschegn
anzatge bien.
L: (inamurada) La proxim'eada? Tge sametas qua avànt? An egn'eanda? Puschmàn? An
egna meas'ura?
G: (inamuro) Tei, ussa vean alura schon prest igl Röbi. Jou cre cigl e miglier scha el veza
te qua betga.
L: He, quegl eara egna sera zund beala. La mi amprem'eada an egn biro da posta. Nus
vagn gieu furtuna, cigl fegl digl Röbi fa gest atras egna fasa aschi stantusa. – A sas tge?
Jou sund schon puspe giiggerig.
(Aissata varda or da la cista. Laura veza ella betga. Gieri dat a Aissata egn segn, c'ella
degi ir anavos an la cista)
G: Tei – Jou less betga fierer or te, mo igl Röbi e adigna fetg punctual.
L: Schon bien, jou sto ascheia near ascheia gest ir. Mo he, tei màncas a mei gea ussa. –
Sas, jou ve propi egn bùn santimaint cun nus dus.
(Röbi ad Andre vegnan vetier)
A: Igl mieus meni va betga 100% paregna cun quel da la mi duna, mo noua c'ella â
raschùn e, ca la PLD stuess posiziunar ple cler tier igl contract da la EU...
(Grànda iritaziùn)
G: Allegra signur Schütz.
A: Allegra duna Zeller. (Cun ampatg) Vus vez qua scret egn nunadieu stupent artetgel
davart la Posta tier la glieud.
L: Graztga. – Röbi, sco va'gl agl tieus buab?

St-SCHL 1-1_Posta tier la glieud


35

R: Hä? – Eaea, e saquieto.
L: Quegl para a mei bi, ca tei âs savieu durmir tier igl tieus matatsch. Gest an quella
vegliadetgna drovan igl fegls semplameing lur bab, managez vus betga ear signur
Schütz?
A: Bagn schon. Mo, ähm, el a durmieu tier me.
(silenzi penibel)
L: Noua dormas tei, Röbi?
A: Igl Röbi, also igl signur Bachofner, dorma tier me... ähm, also, ähm tier me a la mi
duna... hahaha, also natiralmeing an la tgombra par giasts.
(silenzi)
R: Bien. Igl e ascheia. Jou se, c ave getg cigl mieus buab e an quella situaziùn. Nus
savagn gea tuts tge ca e managea. Mo jou ve getg quegl a careztga digl Gieri. Parquegl
tier el e'gl ascheia, c'el prenda adigna puspe dunas qua agl biro, betga ca quels da sia
abitaziùn ân egna grànda buca, c'el vegi adigna egna nova. Ad gest ier eara quegl igl
cass. Never Gieri, qua âs a mei gi a notg raquinto dad egna, tge ear'ella puspe? Ascheia
egn'ancunuschainta ginecologa da Turitg? Ea a jou ve tartgea, ca fetsch ad el egn
plascher a parquegl ve jou invento quegl cun igl mieus fegl a igl sieus... la tematica da
pubertad.
L: Adia signur Koch. – Tocen an 100 ons forza.
G: Laura!!! – Spetga. Jou telefonesch a tgei ple tard.
L: Jou cre ca ve tut las infurmaziùns ca drov. (Va)
A: Signur Koch, ve jou capieu quegl corect? Vus vez mintgatànt visitas da dunas qua sen
igl biro da posta?
R: Glieud tier la posta.
G: Signur Schütz. Igl coleg Bachofner a surfatg ampo. Egn'eada, quegl sto jou dar tier,
ve jou bavieu anzatge pintg cun egna cliainta... ad ea, alura egl gartagea. – Mo quegl e
antocen igl gi dad oz egna bùna cliainta.
A: Ascheia near ascheia, signur Koch, quegl va anzuma betga. – Antocen damàn e qua
fatg urden. Punct, nignas discussiùns. Mo partge ca sund ansasez qua: Igl Merchandising
stuess atgnameing easser arivo.
R: Ea, quel e qua.

St-SCHL 1-1_Posta tier la glieud


36

G: Na, stop, là en… là en aint igls novs plimatsch da tatona.
A: Curius, quegl e bagn exact la madema cista. (earva ella) Qua, pons da litg tier la
glieud. – Barschùn da daints tier la glieud. – Pulpier da hisli tier la glieud.
(El veza Aissata. Andre a Röbi tgapan tema)
R: Quegl e ussa peia quella ginaco...
G: (digl madem tains) Quegl e ussa peia igl motiv, partge cigl Röbi sa betga ple ir a tgea.
A: Signur Bachofner, quegl va a mei tier nut. Vus savez bugent durmir anavànt tier nus,
qua a la mi duna plascher! Ella cuschegna oz sera anzatge da bien. Mo jou ve la sprànza,
ca vus vez capientscha, ca se betga ear anvidar aint la vossa nova amitga. – Puspe
anturn las seat, e bien? Sen savaser. (Va)
Ai: Olimu Silu silu. You are so stupid. First, I had to sleep in the box because of you. And
this woman make rakka rakka in my bed. Then you tell tot he big boss, that I Child of
Jesus. I have an affair with a married man, with Mister Röbi. Olimu silu silu. (Va)
G: Tge â ella getg?
R: Ella a getg ca tei segias egn idiot a cigl segi igl ple davos, c'ella stueva durmir an
quella cista durànt ca tei as fatg amur an igl litg dad ella. Mo igl mender ca tei raquentas
c'ella vegi gieu egna litgeada cun egn um marido, peia cugl Mister Röbi, cun me, a cigl
segi gea schlieut avunda cigl Mister Röbi stotgi durmir tier igl schef a prender part a
discussiùns banals durànt magliear tgarn cotga ad ascheia anavant.
G: Tut quegl â ella getg?
R: Ea. A sas tge? Ella a digl tutafatg raschùn.
G: Tge vess jou stuieu far? Sch'igl Schütz tgata or, c'anzatgi lavura qua Sans papiers,
alura bùna notg.
R: Alura studega avaànt ca tei vas cun quella schurnalista agl litg. Quànt tgutg san ign
anzuma easser? Nus giagn manzegnas agl antier mund a tei fas amur cun egna da La
Quotidiana? Qua?
G: Tearla, quel'eada e'gl anzatge oter. L'amprem'eada suainter 21 ons ve jou gieu igl
santimaint cigl savess dar anzatge cun egna duna. Manegias a mei fa quegl plascher da
adigna puspe santupar cun egn'otra duna? Adigna puspe egn aperetiv, adigna magliear
pizza, adigna puspe igl madem Small Talk. Âs a tgei schon egn'eada fatg patratgs sco cigl
va a mei an quella situaziùn? Mena eara la dretga parsùna qua. Ad alura, finalmeing
suainter 21 ons stat ella avànt me, ad jou saint c'ella e la dretga. Ad a tgei vean nut

St-SCHL 1-1_Posta tier la glieud


37

miglier andamaint ca meter sen mesa ascheia egna istorgia da avànt anzaquànts ons da
ascheia egna da turitg c'eara zirca aschi erotica sco la numra postala da Casti.
(lùng silenzi)
R: 7450. (Gieri fa egn stretg) Ascheia e quegl. Tei cres peia ved l'amur grànda? Stgisa,
scha ve anzatge betga spitgieu, alura quegl.
Black

13. szena
- Röbi, Gieri, Aissata, Laura, um ved igl spurtegl, vusch Lisbeth, rezepziùn –
(Röbi a Gieri an costums da clowns da horror)
G: Nus vizegn prest nut sut quella mascra.
R : La preschantaziùn cuza betg gî.
G : Prinzipal e, cigls unfànts ân plascher… - Tearla, avànt ca nus exerzitagn igl tric da
striunar, stuessan nus amprem ànc atatgear la maschina da lavar. Igl hotel Capricorn a
radetg curveias da mesa a pons da litg, quegl stuess easser pront antocen damàn. – Cura
stuagn nus damàn easser tier igl Emil ?
R : Igl antscheva da las duas, mo alura e amprem ànc magliear tschiculata, là stuagn nus
ànc betga easser cun. Suainter sùnan a tgàntan dus da Cuira, ple tard dat igl egn
Foxtrail, a là e alura l’ideia, ca nus cumparagn davos egn pegn.
G : Alura stuagn nus ir agl gòld?
R: Ea agl gòld. Mo via, ussa atatgagn nus amprem la maschina da lavar. – Aissata ?!
Ai : Ee ! (tgapa tema parveda la mascra a dat egna sen igl Röbi)
G : Na, na !
R : It’s me. – could you wash the shirts, please ?
Ai : But I need the washing machine here.
(Röbi a Gieri portan la maschina da lavar an la stànza par dascurs discrets cun cliaints ad
atatgeschan ella)
G : Aissata, jou lev betga ca tei stos durmir an la cista. Jou sto saspartgisar. Tei datgas la
notg passada scriver sen tains da lavur.
Ai : Ah okay, I will forgive you.

St-SCHL 1-1_Posta tier la glieud


38

G: Denk you, god bless you.
L : (ved igl spurtegl) Röbi ?!
(Aissata sazupa davos la teca. Gieri a Röbi anavos)
L : Sali Gie… Bùn gi signur Koch. Ah, nova unifurma? Clowns tier la glieud ? – Bagn,
quegl e adato.
G : Laura tearla, bien ca tei es qua, jou stund mal. Varda, tei ad jou, quegl e a mei fetg
impurtànt.
L : Gieri. Tei es egn… clown. Jou ve visito igl voss bagnpuril agl Surses a jou ve ussa otg
amparadas vetier a ve la sprànza, ca vus saves raspunder quellas.
(Ella meta las amparadas sen la mesa, strocla sen igl telefonet la tasta da registraziùn a
tegna el ancùnter igl Gieri)
L : Moschapeia, amprema dumonda : Quànts lavuran par la fundaziùn Atùn par animals ?
Parquegl jou ve antupo anzuma nign.
G : Laura…
L : Zeller.
G : Duna Zeller, jou vez, vus vez qua otg amparadas, natiralmeing dagn nus rasposta a
quellas aviert a transperaint. Mo scha jou sursgol quellas dumondas, vez jou, ca nus
stuagn sclarir anzaquàntas. Ussa vagn nus qua gest egna santupada cun la grupa da
strategeia Posta tier la glieud.
L : Exact, a parquegl matem ear quella cumparsa formala.
G : Tearla, savainsa betga oz suainter igl luvrar forza ir anzemel an egna bar, alura
savinsa vurdar quegl an detagl ad amblidagn igl rest ?
L : Vus savez a mei ear bugent raspunder las dumondas antocen oz da las tschentg sen
pulpier. – Ah, ad qua ve jou ànc egn’peer fotografeias, ca nus vagn fatg sen igl bagnpuril,
me gest sco mussamaint. (Va)
(Röbi varda sen las fotografeias)
R: Tge e quegl par egn asen? Jou cre qua â la glieud semplameing mess or lur animals
vegl sen igl noss bagnpuril. – Ad alura quel’amparada : Sco safinanzescha la fundaziùn
atùn par animals ? – Curan raps da donaziùn par atùn par animals an igl project Posta
tier la glieud ? (El meta davent igl pulpier) Puh.
(Egn curier ved igl spurtegl)

St-SCHL 1-1_Posta tier la glieud


39

C: E quegl igl signur Hueber?
G: Hueber? Qua e nign ca â num Hueber.
R: Huber, na, que num ve jou ànc mena udieu.
C : Jou ve da far egn pajamaint agl num da Dieter Meier. Egna donaziùn par igl project
Atùn a Tibet.
G : Ah, digl Dieter Meier, fetg bien. Adia.
C: Sen savaser, betga mal. (Va)
(Aissata tgapa igl pacet)
G: Aissata, quel e par nus.
Ai : No no, this is mine.
(Els curan anturn la mesa. Igl telefon sgalegna)
R : Mearda, quegl e la Lisbeth. (Ancùnter Gieri) Prenda tei.
G : Partge jou ?
R : Parquegl ca jou sund ad egna scolaziùn suplementara a Luzerna ?
G : Ah ea. – Posta tier la glieud, Gieri Koch. (Ign oda igl dascurs sur igl òltplidader)
Vusch L : Lisbeth Bachofner, hallo Gieri. Tei jou amprov schon igl antier tains da
cuntànscher igl mieus um a Luzerna. El prenda betga giou. Ussa ve jou tartgieu da
telefonar agl hotel. Sas tei an tge hotel c’el e?
(Gieri dat a Röbi egn segn, ca el sto googlar hotels a Luzerna. Röbi ved igl computer)
G: Ah… spetga, el a scret sei egl anzanouas.
R: (Scutegna) Panorama.
G: Ussa ve jou cato egl, el e agl hotel Panorama.
Vusch L: Ah, betga mal. Sas, jou sund a mei aschi disada, cigl Röbi prenda directameing
giou igl telefon scha jou telefonesch.
G: (Scutegna ancùnter Röbi) Jou cre, ella manegia, ca tei es cun egna otra a Luzerna.
(Ancùnter Lisbeth) Tei Lisbeth, quel e fetg probabel gest ocupo; el â ànc gieu getg cigl
program segi fetg vast. Aber tei, quegl eara aschi comuantànd, sco c’el a raquinto, quànt
c’el lascha ancrescher par te ad igl Florian a quànt bugent c’el â te.

St-SCHL 1-1_Posta tier la glieud


40

Vusch L : Gieri vol tei gir a mei anzatge? E anzatge betga an urden? Jou lev me saver an
tge hotel cigl Röbi segi, jou ve betga avànt da far ànc tres unfànts cun el.
G: Ou jou vez, igl Röbi telefonescha gest an que mumaint sen igl mieus telefonet ; jou
met te speart sen igl òltplidader, alura sas tei gest sez bagliafar cun el.
(Röbi bagliafa sco atras egna schleata culiaziùn)
R: Hot tschut, bi ca tei telefoneschas.
Vusch L: Tei, tge e liber cun igl Gieri? Partge raquenta el a mei schi entusiasmo quànt
bugent ca tei vegias me ?
R : Hm propi ?
Vusch L : Dasperas lev jou me amparar, tge cigl code digl velo electric e.
R : (El ri sfurzo) Ahahaha, quegl e 8570, sas la numra postala digl tieus lieu da patria.
Vusch L : (iritada) Tge ris ? – Also scha jou telefonass ussa agl Panorama, alura vess jou
da catar te là, betga ?
R : (betga natiral) Ea ea ea, natiralmeing.
Vusch L: Robert, as tei egn’afera?
(silenzi)
G: (imitescha egna vusch d’egn òltplidader) Signur Bachofner, igl program ve anavànt.
Signur Bachofner, anavos a la lavur.
R: Stgisa, jou less betga far porc un te, mo jou sto ussa propi ir a far anavànt.
(El palenda sei a cura suainter a l’Aissata, c’â igl pacet. Gieri telefonescha cun igl hotel
Panorama. Ign oda igl dascurs cun la rezepziùn sur igl òltplidader)
G: Ea bùna sera, e qua igl hotel Panorama?
Re: Exact, hotel Panorama Resort & Spa, igl mieus num e Schneider.
G: Allegra signur Schneider, jou reservass bugent egna tgombra sen igl num Bachofner
Robert. – Par tres notgs.
Re: Davent dad oz?
G: Exact, davent dad oz. Cun perspectiva anavos.
Re : Perspectiva anavos ?
G : Exact, perspectiva anavos, peia par las davosas tres notgs.

St-SCHL 1-1_Posta tier la glieud


41

Re : Jou capesch. Qua stues betga satupagear, quegl vean adigna puspe avànt. Egn
mumaint, jou vard speart. Bagn, qua vagn nus fetg bugent ànc gieu liber anzatge. Quegl
fussan 520.- par notg. Igl quent, va quel sen vus near directameing sen igl signur
Bachofner ? Near vean quegl or sen igl madem ?
G : Igl quent, quel va a Posta tier la glieud, tgòls postal 57 a Donat. (Ancùnter Röbi)
Quànt gi es ànc tier igl Schütz ?
R : (Durànt curer suainter, atras igl spurtegl) Antocen dumengia.
G : Dumengia bandunass el igl hotel.
Re: Dumengia, quegl e bien, quegl ve jou nudo ascheia. Graztga fetg ad adia signur
Koch, jou ve la sprànza, ca nus savagn vus bagnbòld betga salidar an la nossa tgea.
G : Graztga.
Re : Dastgass jou forza gest ànc udir egn curt feedback ? Fussas vus, scha vus fussas
stos qua, stos fetg cuntaint, cuntaint, miez cuntaint near anzuma betga cuntaint cun igl
hotel Panorama ?
(Gieri palenda sei, Röbi ad Aissata vegnan anavos cun igl pacet atras igl esch da
parsunal)
R : So, ussa pacatagn nus or quels daners.
(El earva igl pacet, igl ticegia)
R : Fuck !
(El fiera igl pacet an la stànza par dascurs discrets cun cliaints. Silenzi. Röbi a Gieri van a
vurdar. La mumba explodescha. Silenzi)

14. szena
- Röbi, Gieri, Aissata, Andre –
Ai : Mister Röbi ! Mister Gieri! – Mister Röbi! Mister Gieri!
(Or da la stànza da dascurs discrets cun cliaints vegnan Röbi a Gieri tut an tschendra)
Ai : God bless you. You are still alive.
G : Aissata, partge âs tei managieu cigl pacet da Dieter Meier segi par te?
Ai: Sorry – Sorry. I should not have called Dieter Meier from biro posta.
R: Tge? Tei âs telefono a Dieter Meier? Cun igl telefon digl biro?

St-SCHL 1-1_Posta tier la glieud


42

G: Quegl e gea betga da crer! Quànt tgutg san ign easser? (El mussa an la stànza par
dascurs discrets cun cliaints) Qua, varda. Quegl âs tei fatg.
R : Ad ussa ?
G : Fierer or ella savagn nus betga. Ella sa tut.
R : Alurapeia, jou maz ella.
G : Filas ! – Aissata. Tearla, nus amblidagn tge ca tei âs fatg qua a tei amblidas tut tge ca
tei âs vieu qua.
Ai : Ok. But this man. He stole the song of my grandfather. We should take more money.
He hast o pay.
G: Ella â raschùn. Quella bumba eara clerameing egn’amprova da mazamaint.
(Gieri telefonescha a Dieter Meier cun igl telefon digl biro)
G: Bungi signur Meier, qua e Koch da la posta, ear ancunuschaint sco Huber. Signur
Meier, realitad egl, ca jou se puspe telefonar cun vus, ascheia vez vus peia survivieu la
vossa attaca da mazamaint. Quegl munta, 500 000 tanschan ussa betga ple. Bi ussa
discutainsa da tres milliùns, la numra da conto vez vus gea ànc. Ad ànc anzatge signur
Meier, nus fagessan egl natiral betga bugent, mo fussan sfurzos da dublagear la suma,
vessi da vagnir tier daple acziùns explosivas da vossa vart. (palenda sei)
R: (cun plascher) Nus eassan cacalaris totals.
G : Jou maneg, jou cumpr par nus egneada preventiv dus, na tres ticets, par egn sgol a
Brasilia sainza return.
(Aissata sòlta Samba, tira cun Röbi a Gieri)
R : (legrevel) Brasilia !! – Là ancanusch jou gnànc egn prefix postal !
A : (vean vetier) Meas signurs. Bien, ca gest tuts dus en aqua. Jou ve survagnieu egn
raport da Bern. Tier la controla da duana a Bulgaria e vagnieu tanieu sei egn camiùn.
Quel eara sen veia tier egna tgea d’unfànts a Bulgaria. Trainter oter veva quel cargieu
8000 tgartas da viandar digl Grischùn. – Meas signurs, savez vus declarar quegl a
mei par favur?
Black

St-SCHL 1-1_Posta tier la glieud


43

15. Szena
- Aissata, Laura, André -
(ufezi da posta e vid, André a Laura aintran)
L : Bien ca vus vez aschi dabot savieu prender persunalmeing tains, signur Schütz.
A : Ah, quegl s’antali natiralmeing da sasez. Jou ve tartgieu da santupar suainter la lavur,
ascheia vainsa nus aqua noss pos a ruos.
L : Quegl e fetg bien, igl dat qua schon egn peer delicatas amparadas, ca jou ve da far a
vus.
A : Lez vus bever anzatge, duna Zeller? Anzanouas ve jou aqua egna gràndiusa buteglia
Baron Pilippe de Rothschild. Egna digl on 1982. Quella fuss aitgnameing stada previda
pigl tschientmelliavel visitader da la posta tier la glieud. Mo tgi sa, scha quegl vean
anzacuras aschi lientsch. (El anquiera) Noua e ussa que vegn vagieu vei? Igl e egna
ediziùn numerada, da quel dat’igl me 50 buteglias. (El tgata la buteglia vida) Oha, vida.
(Ampo penibladad) Quella â siir igl Koch bavieu cun la si tschientmelliavla amitga. Stgisa,
stund mal….
L : Na , graztga. – Vus savez, aitgnameing ple a mei que project da la posta tier la
glieud, jou ve egna tenuta positiva anviers que project. Mo getg sinzer, jou maneg, ca la
vossa glieud lavura ear sen agen quent. – Gi a vus atun par animals anzatge ??
A : Na, mena udieu, tge de quegl easser ?
L : Vurdat egneada, jou ve rescherscho: Quellas fotografeias da que bagn puril. Qua, que
asen vigl, semplameing farmo ad nign e danturn.
A: Aha, ad ussa?
L: Jou se betga, scha vus savez quegl. Igls voss dus postinents ân cumpro egn bagn puril
an la valada da Blenio.
A : Ea, ad oters spargnan par Brasilia. Qua vez jou nigna tensiùn.
L : Jou schon. Par me e quegl clerameing egn triller da lavar daners.
Ai : Eee ?
L : Ah ! Tei es quella nova schlampra digl Gieri.
A: Nana, quegl e la marusa digl Bachofner.
L : Scheia, scheia. Igl Röbi ad igl Gieri pertgan peia quella matraza là davos.

St-SCHL 1-1_Posta tier la glieud


44

(Nign gi anzatge. Aissata sto improvisar)
Ai: I’m here fort he cleaning. Is i tokay when I clean up while you are talking ? Mr. Röbi
and Mr. Gieri are so dirty.
(Ella antgeva a tarschinar a terla tge c’ igls oters bagliafan)
A : Nign problem, me faged. (tier Laura) Quella antali tutegna nut. Duna Zeller, tge earan
nus veda discutar ?
L : Digl lavar daners. U c’ els fan quegl sur Posta tier la glieud near sur quella fundaziùn
da pseudo giou agl Tessin.
A : So, que interview e ussa a fegn.
L : Sco vean quella posta tier la glieud anzuma finanzada ? Voss impiegos fan uras ad
uras par meter anzemel laschiva, schubargear autos, meter or darpùns, pinar töfs ad
ascheia anavànt. A quegl tut sco survetsch gratuit.
A : (alarmo) Nign comentar !
L : Me intresassan las zefras detagliedas, tge radi la posta tier la glieud propi concret a la
posta ?
A : Quegl en zefras internas. Sen savaser duna Zeller.
L : Signur Schütz, jou spetg sen las zefras ofizialas tier la posta tier la glieud. Antocen
damàn da miezgi less jou quellas. Jou dunt betga aschi speart sei ! (va)
A : Can you please tell me what is going on here ?!
Ai : Omussaga a musungu jalabica mka Lina o muntu. Chewuwa a wewake- Cocolocolia a
wewake o funbinio njabo o funbinio sebo. Mr. Gieri Rakka Rakka amina.
A : What ? Thank you. You can clean now. Goodbye.
(André va. Aissata amprova da telefonar a Gieri near a Röbi, survean nign. Ella bagliafa
tier igl Röbi sen la combox)
Ai : Mister Röbi ! Mister Röbi, It’ s me Aissata. Big problem. Come to post.
Black

St-SCHL 1-1_Posta tier la glieud


45

16. szena
- Röbi, Gieri, Andre, Aissata, Laura -
(Igl e stgir agl ufezi da posta, Röbi vean aint)
R: Aissata, es aqua?
(El varda an la tgombra par discurs discrets, alura an la cista. El sea veda igl computer,
stat sen pes par meter gieu la camera da survegliear. Va anavos tigl computer,
anulescha documaints. André vean tigl esch. Röbi sazupa an la cista.)
A : So, ussa vurdainsa egneada. (Va ved’ igl computer, fotografescha quitànzas.) Bingo!
(El earva igl esch tier la tgombra da discurs discrets) Haiaiai, qua egl gea cleritads ! (El
telefonescha a Gieri)
A : Signur Koch. Jou sund qua agl ufezi da la posta a ve gest fatg egn peer scuviertas
nunspitgeadas. Jou gess, nus santupagn damànmarvegl gest a las seat par sabagliafar.
Gest aqua, agl ufezi da la posta. Ad jou fuss lead, scha vus savessas vurdar, ca voss
coleg Bachofner e ear aqua. Bùna notg ! (palenda sei) Scha quegl vean or : quegl vean
tut anavos sen me. (va)
(Röbi vean or da la cista, igl sieus telefon sgalegna)
R : Gieri, hainamol, noua es? – Tut sgola an l’aria. – Ea jou se, cigl Schütz sa tut. Jou
sund gea qua an igl biro da posta. Via ear. – Cura peia.
(El stida datas da conto ved igl computer, alura va el par documaints, c’el maniza. Davos
el vean la Laura an igl biro an egn costum da clowns)
R : Gieri, super es tei qua. Sas trer or igl tieus costum, jou ve mess giou la camera.
Antgeva tei schon egn’eada cun Àtun par animals, da stidar igls pajamaints falsifitgieus.
– Jou ve gea antgieut da manizar, qua tut quellas quintànzas da pajamaints da sforz. Jou
sto me ple stidar ellas or digl sistem.
(El svida or igl canaster plagn documaints manizos an la stànza par dascurs discrets cun
cliants. Gieri vean vetier)
G : (Ancùnter Laura, Röbi) Röbi, tge e cun igl Schütz? Quel sa quegl cun quels
sfurzamaints ? A quegl cun l’Aissata ear ?
(Röbi anavos, Gieri veza Röbi a varda anavos sen la Laura agl costum da clowns. Röbi a
Gieri vardan egn sen l’oter)
G : Tgi e quegl ?
(Laura tira la mascra da clowns davent digl tgieu)

St-SCHL 1-1_Posta tier la glieud


46

G : Laura ? (igl sgliescha or ad el) Vezas or grandius.
L : Graztga. (Ella meta giou igl aparat da registrar) Graztga zund fetg. – Gieri, quegl vess
savieu dar egna beal’istorgia cun nus dus. Mo par easser sinzera, par me dat igl ascheia
near ascheia egna beal’istorgia. Damàn da miezgi stuess ella easser online.
Ai: (vetier) Mr. Gieri! Mr. Röbi! Big problem. The woman, the journalist. She is making big
problem. (Ella veza la Laura a sgregna)
Black

17. szena
Vusch da novitads : Quegl en las novitads da Radio Rumàntsch, segias salidos. Tier las
medias generalas: Scandal tier Posta tier la glieud. Sco ca La Quotidiana raporta, ân dus
postins sur mains or duvro la campagna Posta tier la glieud par spiunar lur cliaints,
scurvatar sco detectivs a da sfurzar els. Quels dus postins en vagnieus arestos durànt
egn gi da naschientscha d’unfànt. Igl satracta da dus impiegos sur plirs ons cun
naziunalitad svizra. Egna gidantra ilegala da Uganda â stuieu bandunar la Svizra. Igl
directur rasponsabel da la posta, Andre Schütz, c’â pears la lavur e ussa svanieu. El vean
ancuretg internaziunalmeing, cun igl suspect, c’el segi a Brasilia. – Anavànt cun la
novitads digl exteriur.

18. szena
- duna Demarmels, Gieri, Röbi, vusch Joggeli, Aissata –
(sis mains ple tard)
(Gieri a Röbi an la posta, c’e mess anturn sco Cafe. Röbi cun skis plagn tschendra or da
la stànza par dascurs discrets cun cliaints)
R : Tei, qua davos statan ànc adigna anturn quels skis. Sas tei ànc a tgi ca quels sodan ?
G : Uh, nign’ideia. Jou cre betga c’anzatgi vean par quels.
R : Mumaint, duna Demarmels. – Anzacuras stuagn nus gir ad ella, c’igl Joggeli e explodo
qua davos.
Duna D : Sameta avànt, a mei e do giou igl biher d’aua digl Joggeli ad ieu rut. Alura ve
jou tartgieu, ca vigni gest speart sperasvei, par ca vus savez pinar el, antocen cigl Joggeli
e puspe or da la guarantegna. Jou salegr me schon aschi fetg, da finalmeing puspe
prender cun el.

St-SCHL 1-1_Posta tier la glieud


47

(Durànt quegl bagliafan Röbi a Gieri anavànt)
G: Filas? Quella e 92 ons veglia.
R : Quella sa vagnir mintga secunda.
G : Bienpeia, alura gis egl ad ella.
R : Nei, gi tei, tei sas quegl miglier.
G: Tei sas quegl schon. Mo betga gi c’el e explodo, gi ple scort quiet sadurmanto.
R : Moschapeia. (El va ved igl spurtegl)
G : Oje, duna Demarmels, igl biher d’aua. Ea, quel savagn nus bugent pinar. Quegl
fussan 16 francs.
(El va a far egn cafe)
Duna D : Tiptop. Jou sto gir, jou sund ànc oz surstada, ca vus fagiez quegl gratuit.
G : Igl eara egna valeta par amprova.
Duna D : Jou viv gea 92 ons, ad ànc mena agl an la Svizra do anzatge gratuit. Tut an tut
e quegl super, finalmeing vainsa agl catier egn liac par reparaturas. – Ah, ad alura vess
jou qua ànc egna breav racumandada.
R : (anavos cun igl cafe, prenda ancùnter la breav) Voilà, igl voss espresso. Ah digl rest,
nus eassan betga egn liac par reparaturas. Nus eassan egn cafe par reparaturas.
Duna D: Aha. – Tge ca lev ànc amparar. Igl voss schef da ple bòld, e quegl ànc adigna
svanieu?
G: Ea, quel e sco cigl para a Brasilia.
Duna D : Tipic. Igl schef svanescha ad igl pintg impiego pitescha.
G: Jou cre, el e ear svanieu parved igl contract da la UE c’â fatg naufragi.
R : Cun la breav anzemel fa quegl 21.80.
Duna D : (paja) Tiptop, igl rest savez vus salvar.
R : Graztga zund fetg. Adia duna Demarmels.
(duna Demarmels vut ir. Gieri cloma suainter)
G : Duna Demarmels, nus levan ànc gir a vus anzatge. (Silenzi)
R : Igl va anturn igl Joggeli…

St-SCHL 1-1_Posta tier la glieud


48

G : Tge cigl Röbi vut gir… igl e an la veta gea savens…
R: Tge cigl Gieri vut gir… la veta vean a la veta va… forza vez vus quegl ear schon udieu
digl Adolf Muschg. Ea, tge cigl Adolf Muschg a getg aschi bi…
Vusch Joggeli : Bumsgeil Notbrems.
G : Tge eara quegl ?
Vusch Joggeli : Qua e Huber. Betga achtung. Atùn par animals.
(els tgatan Joggeli an egn pacet)
Vusch Joggeli: (ple dadòlt) Qua e Huber. Qua e Huber. Qua e Huber. (a.a.a.)
G: Tge ca nus levan gir a vus duna Demarmels. Igl Joggeli, quel e puspe sàn.
Duna D : Joggeli ! Quegl e aschi tgear da vus, ca vus vez tgiro el. (Va) Joggeli, tei as
prieu tier.
R: Eba, parveda quels skis…
(Aissata aintra tras igl esch da parsunal, tratg aint fetg elegànta)
Ai : Hello !
G : Aissata !
R : Mo tei es bagn vagnida sfurzada or da la teara? Deported?
Ai: Deported? No. You can always come back to Switzerland when you have money.
Yesterday I was in London, tomorrow I go to Paris. But I can not miss my friends in the
beautiful Schons.
G : Quegl e alura bi, ca tei veans sperasvei.
Ai: Greetings from Dieter Meier. He is sooo happy, that he’s song is he’s song.
G: Bien. Aber your old papa, leva el betga vagnir cun ? Igl e gea igls sieus tantiemen.
Ai: No, my Jajja is to old to travel. But I have a present for you from him. The original
song with signature.
(Ella prenda or egna single cun la versiùn originala da Vicious Games)
G : Graztga ! A tier quella ocasiùn savagn nus a tgei gest angraztgear parsunalmeing, ca
tei âs pajea a nus egn advocat.
Ai : Yes I know that Valentin Landmann ist the best lawyer in Switzerland.
R: Nus vagn gea vieu nus davos giater. Sco clowns da parschùn.

St-SCHL 1-1_Posta tier la glieud


49

Ai : I told him. Take my money, but please my friends have to stay in the Posta.
R : Yes but you know, the post is only about 7 per cent of the money we make here in
the repair cafe.
G : Mo nus eassan ànc adigna egn biro da posta.
R : A nus vagn schizund ànc igl bagnpuril. The farm.
G : Ea, quel cura sco filo. Igl Florian, igl fegl, magna quel ussa. Tge âs ier getg ? El vegi
schon puspe mess aint egn nov tgirader d’animals?
R: Quegl e ussa igl 5. avel. Not 1, not 2, not 3, not 4, but 5.
Ai: (varda sen l’ura) Five. I have to go, my driver is waiting. God bless you. (va or an
moda fulminanta)
(Silenzi)
R : A nus stagn qua.
G : Par l’amur da Dieu.
R : Â vieu quella.
G : Quella â rivo egl.
R : Nus ear, Gieri. Nus eassan ànc adigna qua. – Mo gi egn’eada, tge fagiagn nus ussa
cun quels skis ? Levan dar quels or a Tgazas a la deponeia ?
G : Quegl e ordvart igl noss areal, aschi lientsch savagn nus betga ir.
R: Sas tge, alura dund jou damàn cun els a la Lisbeth.
G : Jou sto gir, quegl para a mei stupent, sco ca la Lisbeth stat davos te. Quegl ve jou a
mei ear schon giavischo blearas geadas, da ver anzatge sco ella.
R: Vol betg egn’eada ampruvar da scriver a la Laura egn Whatsapp ?
G : Ach la Laura, igls mieus patratgs en adigna tier ella. – Mo na, suainter tut quegl c’e
capito se jou betga semplameing scriver egn Whatsapp ad ella.
R : Ea, quegl e natiral l’amparada, sch’ign sa semplameing scriver egn Whatsapp ad
ascheia egna grandiusa duna. – Mo alura ve jou tartgieu, sas tge, quegl fetg jou ussa
semplameing.
G : Tei ? A tgi ?
R : A la Laura. Jou ve amparo ad ella sco cigl va ad ascheia.

St-SCHL 1-1_Posta tier la glieud


50

G : Filas. Quella e la culpa partge ca nus eassan prest rivos an parschùn.
R : Ea jou se, mo suainter quegl vagn nus egn’eada telefono. A quegl eara bi a bien da
bagliafar cun ella davart l’antiera tgossa.
G : Tei telefoneschas davos igl mieus dieus cun la Laura ?
R : Ea, ad ella leva davos igl tieus dieus saver sco cigl va a tgei. – A scha tei vegias gest
anzatge cun egn’otra.
G : A tge âs getg ?
R : Jou ve getg na. Quegl cun quella gidantra, quegl segi a fegn, never ?
G : Ea ea. – Manegias propi, ca jou dueg scriver ad ella egn Whatsapp ?
R : Near telefonar. (meta aint la numra) Qua, fe. Igl e betga greav.
(Gieri targegna, Röbi tegna igl telefon ancùnter el. Gieri telefonescha)
G: Igl sgalegna. – Hallo Laura, jou sund egl, igl Gieri.
L: (vetier or da la stànza par dascurs discrets cun cliaints) Hallo Gieri, bi ca tei
telefoneschas.
Plànsieu Black

FEGN

St-SCHL 1-1_Posta tier la glieud


1
St-WAE 1-1

Après-ski

Cumedia an dus acts da Ramon Wächter
Translaziùn an sutsilvan da Barbara Riedhauser-Riesch

St-WAE 1-1_Apres-Ski_(st) y


2

Aufführungsbedingungen

Das Recht zur Aufführung in der Schweiz erteilt ausschliesslich der
Theaterverlag Kaliolabusto Etienne Meuwly (www.theaterstuecke.ch) in
Messen.
Bei jeder Aufführung vor Publikum ist eine Aufführungsgebühr zu bezahlen und
zwar 10 % der Bruttoeinnahmen (aus Eintrittsgeldern, Spenden, Sammlungen,
Programmverkäufen etc) mindestens jedoch eine Mindestgebühr pro
Aufführung, welche Sie unserer Website entnehmen oder bei uns anfragen
können. Dies gilt auch für Wohltätigkeitsveranstaltungen, Aufführungen in
geschlossenen Kreisen und Aufführungen ohne Einnahmen.
Wenn dieses Stück aufgeführt wird, müssen A 5 Texthefte entsprechend der
Anzahl Rollen gegen Rechnung erworben werden. Unerlaubtes Abschreiben,
Fotokopieren oder Vervielfältigen des gesamten Stückes oder auch nur
Ausschnitte davon, verstossen gegen das Urheberrecht und sind gesetzlich
verboten.
Unerlaubte Aufführungen verstossen gegen das Urheberrecht und sind
gesetzlich verboten.
Der Name des Autors und des Bearbeiters muss auf allen Werbeträgern genannt
werden. In Programmheften muss zusätzlich der Name des Verlags aufgeführt
werden.
Aufführungen von Profi-Bühnen, Bühnen mit Berufsschauspielern oder andere
gewerbliche Aufführungen sind nur nach Abschluss eines gesonderten Vertrages
mit dem Verlag zulässig. Das Recht der Übersetzung, Verfilmung, Funk- und
Fernsehsendung vergibt ausschliesslich der Verlag.

St-WAE 1-1_Apres-Ski_(st) y


3
Parsùnas

3 umens / 4 dunas
Peider

Surmester da skis
Tani

Amitg da Peider
Tamara

Turista
Sheila

Sculara d’ir cun skis da la Scozia
Klaus

President da l’uniùn da skis
Luzia

Vaschegna da Peider
Greta

Mama da Peider

Maletg da tribuna
Stiva d’egn chalet an las muntognas. Davos saniester e gl’esch d’antrada, dretg
dasperas gl’esch tier la tgombra da durmir da Peider. Gl’esch da la tgadafiac e
an la part davos da la pare dretga. Davànt dretg stat egna grupa da canapes, veda
la part davànt da la paré dretga e egna bar. Igl rest sa vagnir drizo aint sco igl
ple.

St-WAE 1-1_Apres-Ski_(st) y


4
Cuntegn
Tani visitescha sieus vigl amitg da scola Peider an las muntognas. Durànt igl
aprés-ski s’inamurescha el an Tamara, egna snowbordista atractiva. Par
gudagnear igl cor da la mata, suplitgescha Tani sieus amitg Peider, da schar
easser el egn gi surmester da skis. El e siir c’igls cors da las dunas en da
gudagnear sco nut cun la giaca da surmesters da skis.
Propi turna Tani betga sulet da la lavur. El radi a tgea Sheila, sia sculara d’ir cun
skis da la Scozia, c’â beva bugent egn near plirs schlucs. Tani a Sheila sadrezan
aint agl chalet par egn peer bealas uras. Mo Peider turna ple bòld ca planiso a fa
egna fegn anetga agl après-ski romantic da quels dus. Plenavànt vean Tamara
sen visita, c’e vagnida anvidada parsunalmeing da Tani. A la mama conservativa
da Peider vut ear vagnir a far egna visita spontana.
Ussa stuessan igls dus amitgs zund diferaints atgnameing taner anzemen, mo els
va ple a ple sen la gnearva egn a l’oter. Tgi sa sch’igl gartegia tutegna ad els da
spindrar quella situaziùn malamparnevla?

St-WAE 1-1_Apres-Ski_(st) y


5
1. Akt

1. Szena
Tani, Sheila
(La tenda sasearva, la tribuna e vida. Da saniester od’ign rumplanem
da calzers da skis ca vignan ple datier, ad igl rir da Sheila. Ampo ple
tard aintran Tani a Sheila da saniester. Tani porta egna giaca da
surmesters da skis, el tegna an bratsch Sheila. Tuts dus en ampo
sturns. Scha Tani bagliafa angles, fa el quegl cun egn fearm aczent
svizer, Sheila bagliafa rumàntsch cun egn aczent angles)
Tani:
(mussa cugl bratsch sen la stiva) Scheia, quegl fuss ussa
peia igl mieus chalet. Nice, nevér!
Sheila:
(varda anturn impressiunada) Wow! Your chalet,
Peder? (Peider gi ella adegna an moda anglesa Piiider)
Tani:
Yes, my chalet!
Sheila:
(varda sen seas pes ca paran da far mal) Oh these
shoes! Horrible!
Tani:
Me nigna tema, darling, igls calzers tir jou lura or igl ple
amprem a tei. A tut igl rest gest suainter!
Sheila:
What?!
Tani:
(fa egna grimassa a mussa sen seas calezers) My feet
make ear autsch.
Sheila:
(lascha liber Tani a va vei tier l’orgla da màn ca sche
sen mesa) What the hell is this?
Tani:
Ou na, l’orgla digl Peider! Anzatge ple lùngurus a
nunsexy savess betga scher anturn qua. (tier Sheila)
This is a… ähm, this is egn örgeli svizer.
Sheila:
A what?
Tani:
Egn örgeli svizer, par make music.
Sheila:
Really? Show me!
Tani:
Jou?! No! (scrola energicameing igl tgieu) Gliezlà vean
anzuma betg an dumonda.
Sheila:
Please!
Tani:
(suspira) Bien peia, sch’igl sto easser. (el sùna egn peer
tùns falos)

St-WAE 1-1_Apres-Ski_(st) y


6
Sheila:
(meta igls màns sen las ureglias) Stop!!! This is mender
c’egn scottish Dudelsack!
Tani:
(meta anavos sen mesa l’orgla da màn, ri schano) Jou
cres c’el e betg acordo bagn, äh… wrong tuning. (el va
vei tier la bar) Hey, vol anzatge to drink?
Sheila:
Good idea, viva the après ski!
Tani:
(prenda egna buteglia or da la bar) Kirsch? Aua da
tscharieschas svizra!
Sheila:
Swiss? (ella mussa sen l’orgla da màn)
Tani:
O, jou ve capieu, tei safidas da nut ple c’â da far cun la
Svizra. (el ri) But this is good quality. Very good
quality! (el tànscha vei ad ella la buteglia) Vol sagear?
Sheila:
(ella prenda la buteglia a beva egn grànd schuf) Not
bad!
Tani:
(â vurdo tier cun grànds îls, prenda davent ad ella la
buteglia a prenda sez egn grànd schuf. El tussa a fa
egna grimassa) Saparlot, quell’aua digl giavel fa gest
vagnir me impotent par egna meas’ura!
Sheila:
(Prenda puspe davent ad el la buteglia a beva ànc
egn’eada) Not bad, but scotch whisky is much better!
(ella sadosta, cura ca Tani vut prender anavos la
buteglia)
Tani:
Lu salva halt ella. Mo jou sund lu betga la cualpa scha
tei sas damàn magliear nut oter c’Aspirin!
Sheila:
Peider, stop speaking rumàntsch! It’s not nice! Jou
capesch betg!
Tani:
(quietànd) I’m sorry, baby. (mussa sen la tgombra da
durmir) I show you my tgombra?
Sheila:
(sapalenda ved el a ri) Oh yes! Good idea. (els dus
svaneschan an la tgombra da durmir)

St-WAE 1-1_Apres-Ski_(st) y


7
2. Szena
Peider
Peider:
(aintra a sea giou segl canape. El â ànc aint l’antiera
mondura d’ir cun skis: tgaplegna, igliers, calzers,
guànts, schal...) Quegl â ussa anzaco fatg bagn da saver
ir cun skis egn antier gi me ascheia par me. Nigns
unfànts ca datan is a ca vutan la mama, nigns Tudestgs
ca vutan udir egn jodel, ad oravàntut nigns Angles a
Holandes ca van an tgil suainter mintga savund stiert,
parquegl c’i en semplameing total nuntalentos. (el tira
or la tgaplegna) Jou ve me la sprànza c’igl Tani e betga
sgulo sei an sia rola da surmester da skis. Propi bagn ve
jou schon betga sasantieu da schar ad el mia giaca da
surmester da skis par egn gi. Mo el â gea getg c’el vomi
super cun skis a c’el vegi vetier egn grànd talent
pedagogic. (el tira or igls guànts) Also an amprema
lingia ve jou gea amprasto ad el mia giaca par c’el setgi
gudagnear ple dabot a ple sempel igl cor da la Tamara.
Tutegna sper jou betga ca la Tamara salaschi
impressiunar da quellas sorts da simbols da status.
(sasagmgnànd) A mei vess la Tamara gea ear plaschieu,
mo sper igl Tani cun sia buca largia â ella natiralmeing
gnànc vieu me. (el tira or igl schal) Scheia, ussa vean
igl miglier suainter igl ir cun skis – trer or igls calzers.
(el antscheva da trer or igl calzer dretg) Gest prezis sco
meas pes sasaintan an quels calzers, sto egna servela
sasantir an egn pac da vacuum. Ahhhhhh, tge bi! (el vut
gest trer or igl calzer saniester, qua scalegna sieus
telefonet. El prenda quel or digl satg) Hallo?! Hoi
Mama, sco âs? (el tearla tier egn mumaint, stat lu an
pes ad antscheva d’ir vei a nà malruassevlameing, igl
calzer da skis saniester â el ànc adegna aint) Tge gis!?
Tei veans questa sera spontan tier me? An egn’ura es
qua?! Mo na, mama, quegl va betga… Cler ca se drizar
aint quegl … Eaea, jou ve schon ànc qua anzatge da
magliear an la frastgera, quegl vurdainsa lu cu tei es
qua… Eaea, natiral ca tut e bio … An que cass, antocen
ple tard … (el meta sen mesa igl telefonet a sameta
puspe làndervei da trer or igl calzer saniester) Mo
partge tùn vean quella ussa sen l’ideia c’ella stotgi
visitar me?! Ella astga an nign cass santir ca jou lavur
sco surmester da skis, schiglioc survean ella la crisa da
sia veta. Igl Tani sto ussa ear far egn plascher a mei ad
ànc giujear ampo ple gî la rola digl surmester da skis.

St-WAE 1-1_Apres-Ski_(st) y


8

3. Szena
Peider, Tani
Tani:
(vean or da la tgombra, fiera igls màns an l’aria) Quegl
e betga da crer, quella e semplameing durmida aint!
Peider:
(savolva, cur c’el oda igl Tani) Hey Tani, ve gnànc
savieu ca tei es puspe qua. Raquenta, sco e’gl sto sco
surmester da skis?
Tani:
Antocen avànt duas minutas e tut sto perfect!
Peider:
Partge, âs santieu avànt duas minutas ca la giaca da
surmester da skis e nigna garanzeia par survagnir la
duna da teas siemis!?
Tani:
Mo, aschi schleata e’la betga, la mi sculara privata da la
Scozia. (mussa sen la tgombra da durmir) Me egn sbagl
â’la… Ella e durmida aint sen tieus litg avànt ca sund
rivo noua ca leva rivar.
Peider:
(cura vei tier gl’esch da sia tgombra a tgita aint, ànc
adegna cun egn calzer da skis) Quegl qua cres jou ussa
betg! Jou ve bagn getg clip a cler ca mia tgombra da
durmir segi tabu par tias avanturas amurusas!
Tani:
(tira las givealas) Hey, ste luc, jou ve gea betga savieu
star qua segl canape cun ella. Ussa ve jou par egn’ea
deponieu ella temporameing sen tieus litg.
Peider:
(tgita ànc egn’ea an tgombra) Mo quella qua e siir
diesch ons ple viglia ca tei!
Tani:
Ea, schon, mo ideias â ella sco egna giuvna. A sas, ear
dunas madiras salaschan impressiunar cun istorgias
fantasticas d’egn peer hotels da luxus an las Alps
svizras.
Peider:
(sa betga crer quegl c’el oda) Quegl e betga ver! Tei âs
sado or sco possessur da plirs hotels ? Tei ca savessas
gnànc saprastar egna tigia da tgàns! Às tei anzuma nigns
scrupels?!

St-WAE 1-1_Apres-Ski_(st) y


9
Tani:
Sas Peider, jou sco vigl poet gitg adegna: scrupels,
schleata cunszienzia a moral, en tgossas ca fan ad egn
um me mal!
Peider:
Par cletg e mia mama ànc betga qua. Quella vess gest
hiperventilo sch’ella vess udieu quegl. (el va vei tier la
bar) Jou dovr egn kirsch par mia gnarva.
Tani:
O-o, jou tem ca la Sheila â schon elimino tieus kirsch.
Peider:
Tge? Quella â bavieu mieus antier kirsch?! An que cass
dorma ella betg, an que cass e ella agl koma!
Tani:
Manegias?! (tgita dabot cun ampo quito an tgombra) Na
tei, jou cres c’ella dorma, ella â gest savieult.
Peider:
Quegl e propi strusch da crer. Ussa es tei qua dus gis tier
me sen visita ad es schon sen bùna veia da midar mia
veta ruassevla a harmonica an egn caos enorm!
Tani:
Hey, ste luc. Jou gess pletost ca jou desd anzacuras te or
da tia sien d’unviern. Ussa preschaint jou finalmeing a
tei la veta cun tut sias bialas varts scumandadas!
Peider:
Jou dovr betga tieus agid! Mo jou savess bugent partge
ca tei es betga par veias cun la Tamara. Par survagnir
leza levas gea mia giaca da surmester da skis.
Tani:
Ea, schon! Oz la damàn, cu nus vagn spitgieu anzemen
tier la sutgera, ve jou ear anvido ella da vagnir questa
sera qua agl tieus chalet ad après-ski.
Peider:
(sa betga crer quegl c’el oda) Tei âs anvido ella da
vagnir qua?! (mussa sen la tgombra da durmir) Ad alura
veans tutegna a tgea cun tia sculara da skis digl nord?
Tani:
Quegl ve jou matem ànc betga gieu planiso cur ca ve do
l’adressa a la Tamara! Mo ninga tema, scha la Tamara
vean propi, lasch jou lu schon vagnir andamaint anzatge.
Peider:
Anzatge gitg jou ussa schon, jou vi nigna rola agl tieus
teater improviso!
Tani:
Cler, quegl sacapescha gea da sez, quella situaziùn
controlesch jou tut sulet. Jou ve schon gieu da magliear
or tut otras supas.
Peider:
Gliezlà cres jou bugent. Ach, mia mama vean an strusch
egn’ura. Varda, ca tia marusa scota segi tocen lu or da
mia tgea. Ad igl ple bugent vess jou, scha tei fussas ear
davent par questa sera.

St-WAE 1-1_Apres-Ski_(st) y


10
Tani:
Heeeey, nign problem, quegl salascha drizar aint
sainz’oter.

4. Szena
Peider, Tani, Sheila
Sheila:
(tegna or digl esch-tgombra sias tgombas cugls calzers
da skis) Peider, I need help!
Peider:
Tani, partge ancanuscha quella mieus num?
Tani:
Ella manegia me! Parquegl ca jou ve oz luvro gl’antier
gi sut igl tieus num! Schon amblido?! Quella manegia
ca jou vegi num Peider (dat egn stiempel an las costas
agli Peider) Ha, ad ussa e ella sadasdada! (cloma an
direcziùn da la tgombra) I am coming my darling!
Peider:
Hey, quella de gest schar aint igls calzers da skis, alura
savez dalùnga ir.
Tani:
Nana, ussa stainsa ànc qua egn mumaintet. Jou ve
investo seglmains tschient fràncs agl après-ski par c’ella
vigni ple dabot a tgea cun me.
Sheila:
(vean an stiva, varda segl Tani) Who is this?! (nign fa
stem dad ella, ign veza ca quegl dat sen la gnearva ad
ella)
Peider:
(stino) Quels tschient fràncs en an que cass sto egna
tipica investiziùn falada da te. Igl mi disple, mo quella
lady sto imediat svanir.
Tani:
Hey na, quegl sas betga far cun me. Tei sas tutegna
betga schar star me sainza la racolta da tut mias staintas.
(mussa cugl tgieu sen la Sheila) Que fretg e madir a
spetga me ànc ca giodi el.
Sheila:
(sgregna a zapegna cugl calzer da skis gioubass)
Peider, who the hell is this?!!!
Tani:
(va speart vei tier ella a meta anturn ella egn bratsch
par calmar) This is… ähh… this ist the ortulan, äh… i
mean the gardener.
Peider:
(cre betga quegl c’el oda) Tge, tgi sund jou?!
Sheila:
(critic) The gardener?

St-WAE 1-1_Apres-Ski_(st) y


11
Tani:
(dat fetg digl tgieu) Yes, the gardener of my hotel. (tier
Peider) Jou ve matem getg ad ella ca quegl segi mieus
chalet. (Sheila tira malpaztgaintameing veda sia
mongia)
Peider:
Tei âs raquinto ca quegl segi tieus chalet?! Filas tei
atgnameing?!
Tani:
Mintgatànt ston ign strubagear ampo veda la vardad par
far impressiùn a las dunas.
Peider:
Strubagear ampo veda la vardad, gis tei a quegl! Sch’igl
va par gir manzegnas e igl Pinocchio egn antschavider
ancunter te! Piiiider, jou gitg me anzatge a tgei: scha
quella lady e betga svanida antocen ca mia mama riva,
lu âs tei subito egn amitg ple poc sen que mund!
Tani:
Cler, nign problem, ste tei me ruassevel!
Sheila:
Peider, what does he want?
Tani:
He wants money to plant one hundred new rose trees for
the hotel. It’s my idea.
Sheila:
Whoa! A hundred rose trees?! Fantastic! You’re my
hero!
Tani:
(strocla egn îl vei tier igl Peider) vezas sco mia
fantaseia fa impressiùn a las dunas. Tocen ple tard.
(salida cugl màn a stumpla Sheila an la tgombra. Avànt
c’el svanescha ear liaint, savolva el ànc egn’ea) Jou sto
lu ànc raquintar a tgei d’egn peer problemets ca ve gieu
oz durànt luvrar sco surmester da skis. Igl e forza
miglier scha tei sas quegl, avànt ca tei vas puspe a luvrar
damàn. (svanescha dabot an tgombra)
Peider:
(resigno) jou cres ca vi gnànc saver tge ca quel â tut fatg
sut igl mieus num. (igl scalegna) Tgi e quegl? (varda
sen l’ura) La mama e’gl siir ànc betg. (el va tigl esch ad
earva)

   5. Szena
Peider, Klaus
Klaus:
(aintra, el e bregn digl sulegl a porta egn spievel da
sulegl agls tgavels) Hoi Peider, co va’gl?
Peider:
Hoi Klaus. Igl savess ir miglier.

St-WAE 1-1_Apres-Ski_(st) y


12
Klaus:
Gliezlà cres jou. Sco igl para âs oz gieu egn gi da lavur
detg turbulent.
Peider:
(cun adatg) Propi? Partge manegias?
Klaus:
Agl biro e’gl vagnieu aint duas greavas reclamaziùns
parveda te.
Peider:
(sa betga crer quegl c’el oda) Duas reclamaziùns?! Sa
quegl betg easser egna malcapientscha?
Klaus:
(scrola igl tgieu) Na, igl dat nign dubi, els ân vieu tieus
num sen la giaca.
Peider:
(a sasez) Scha jou vez l’otr’ea que tamazi, lu garantesch
jou par nut! (a Klaus) Tge â el … jou maneg, tge ve jou
lu fatg, c’igl â do quellas reclamaziùns?
Klaus:
Gl’avàntmiezgi âs tei sazupo cun tia grupa d’unfànts a
fiers balotas da nev sen tres dunas ple viglias ca navan a
spass. Egna â pears la daintadira da spir anguscha ad
ella â betga ple cato quella an la nev nova. Da miezgi es
tei ieu cun tia cliainta privata, c’e oz stada par la ple
amprema geada segls skis, da la pista nera giou. Anzaco
â ella survivieu quegl, mo egn mat ca leva untgir or ad
ella cun l’essa, e cupitgieu ad â rut igl bratsch an tres
liacs.
Peider:
(â tarlo tier sco sturnieu) Jou cres ca gitg giou la
mi’plaza. Quegl e mia sula schanza da betga survagnir
la disgetga par imediat.
Klaus:
Normalmeing stuess jou propi schar ir te imediat
suainter tut quegl c’e gartagieu oz. Mo antocen oz ve
jou gea survagnieu me feedbacks positivs tier tia
parsùna a tier tia lavur. Parquegl surveans egna savunda
schanza. Mo me sut la cundiziùn ca quegl c’e gartagieu
oz, gartegia mena ple.
Peider:
Jou se garantier a tei ca quegl vean betga ple avànt.
Klaus:
Via damàn schon sen las otg an mieus biro! Jou ve
anvido la dama sainza daintadira ad igl giuven cugl
bratsch rut. Lura sas gest saparstgisar parsunalmeing tier
els. Quegl vean a calmar l’antiera situaziùn.
Peider:
A las otg, an urden. Quegl me disple propi, tge c’e oz tut
capito. Anzaco sund jou oz – äh – betga propi sto
mamez.

St-WAE 1-1_Apres-Ski_(st) y


13
Klaus:
(petga ad el sen la giveala par far curascha) Schon
bien, schiglioc es gea propi egn digls migliers
surmesters da skis ca’s vagn.
Peider:
Quegl vignt jou ear puspe ad easser davent da damàn.
Klaus:
Bien peia, lu ànc egna beala sera ad antocen damàn a las
otg. (savolva par ir, varda lu ànc egn’ea anavos) Ou,
ussa vess jou bunameing amblido. Igl bab da tia cliainta
privata d’oz suaintermiezgi e avànt ànc sto an biro. Sia
feglia segi ànc betga turnada. Tei âs betga par schabetg
egn’ideia, noua c’ella savess easser?
Peider:
(stàncel) Manegias la Scota?
Klaus:
Exact, egna Scota. Ànc egna beala. Qua fagess jou ear
quitos sco bab.
Peider:
(tgita plagn tema vei tier gl’esch da sia tgombra) Mo
na, jou ve nign’ideia, noua ca quella savess easser. Tier
me e ella also total abslout siir a frànc betga!
Klaus:
Jou ve schon tartgieu c’ella segi betga tier te. Mo ign sa
gea mena! (studegia) Quegl e schon tscheart. Adegna
puspe vainsa d’ancurir egn near l’oter scular. Mo quegl
e normalmeing unfànts a betga carschieus da trainta ons!
(dat adia cugl màn a va or)

6. Szena
Peider, Tani, Tamara
Peider:
(stat egn mumaint qua a le palandar igl tgieu, antscheva
suainter ad ir par la stiva anturn sco egn salvadi) Ussa
tànsch’igl propi! Ussa e el ieu megna lientsch! Ussa e la
masira plagna! (va cun zaps dezidieus vei tier gl’esch-
tgombra) Quella Scota sto ussa imediat svanir! Ad igl
Tani fier jou ear gest or! (el vut gest earver igl esch,
c’igl Tani cura or da quel)
Tani:
Que calzer da la mearda! (or da la tgombra od’ign a
plànscher la Sheila) Ella â egn crampf agl vantregl!
Peider:
Fetg bien, par vus dus e igl gioi ussa ascheia near
ascheia fito.
Tani:
Tgala da far tgutgs spruchs! Mussa a mei, noua ca tei âs
l’apoteca par cass d’urgenza!

St-WAE 1-1_Apres-Ski_(st) y


14
Peider:
(stat nà davànt igl Tani) Anzuma nut muss jou a tei. Me
noua c’igl esch e. Quella Scota svanescha ussa subito or
digl mieus chalet. Âs capieu!?
Tani:
Hey, ste luc. Quegl e egn absolut cass d’urgenza! Ussa
stuainsa star ruassevels a studagear bagn, schiglioc riv
jou betga da fitar avànt ca tia mama vean. Noua âs ussa
quella apoteca?
Peider:
Jou ve nign’apoteca a tei dovras ear nign’apoteca. Igl
tànscha scha tei stendas sieus vantregl.
Tani:
Propi?! (petga fearm sen la giveala digl Peider) Extrem
bùn tip, tei mi âs spindro! (el cura anavos an tgombra)
Peider:
(suspira) Autoritad e ànc mena sto mia fearmezia. (igl
scalegna) Ussa vean siir igl bab da quella Scota a mi
tegna egna buis ved igl tgieu. (el earva gl’esch)
Tamara:
(aintra, ella porta egna mondura d’ir cun essa) E igl
Tani ear qua?
Peider:
Igl mi disple, mo igl Tani e pigl mumaint gest ocupo.
Via forza miglier ànc egn’ea an egn’ura.
Tani:
(vean or da la tgombra) Quegl dat igl gea betg. Uss e
ella schon puspe durmida aint! (el veza la Tamara) Oh,
hallo Tamara. (seara speart igl esch)
Tamara:
Hoi Tani, tge bi da vaser te. (plagn marveglias) Tgi e
durmieu aint?
Tani:
Tgi c’e durmieu aint? Äh, eba, mia tgomba, ea, mia
tgomba e puspe durmida aint. (el antscheva da scurlar
sia tgomba) Schon la dieschavla geada oz!
Tamara:
(ri) Quegl e siir parveda la ti’dira lavur sco surmester da
skis. Adegna cur ca jou ve vieu te, earas veda purtar
anturn unfànts.
Tani:
Igl e propi egna dira lavur, mo jou lavur halt extrem
bugent sco surmester da skis.
Tamara:
Jou sto gir ca tei fas stupent quegl cun quels unfànts.
Tani:
(cun plascher) Graztga. Jou gitg adegna: igl dat nut ple
bi ca da dar anavànt agls unfànts anzatge da quegl c’ign
sa.
Tamara:
Que moto ple a mei. Ah, ea, jou ve mess lior sper
gl’esch-tgea mia essa. Se jou schar là ella?

St-WAE 1-1_Apres-Ski_(st) y


15
Peider:
Igl fuss miglier …
Tani:
(dat trànteraint) …igl miglier prendas se qua ella.
Schiglioc vean ella ànc angulada.
Tamara:
Bien, an que cass vont jou gest speart giou par ella. (va
or)

7. Szena
Peider, Tani, Tamara
Peider:
(antscheva da bagliafar strusch c’igl esch e saro) Tani,
jou dund exact diesch minutas a tei, ad alura e quella
Scota, la Tamara ad an aprema lingia tei svanieus or da
la mi’tgea! Âs capieu quegl?!
Tani:
(meta ad el igls màns sen las givealas par quietar el)
Peider, tei stos ussa propi gidar a mei. La Tamara astga
an nign cass saver anzatge da la Sheila.
Peider:
(prenda davent igls màns digl Tani da sias givealas)
Tearlas tei anzuma tier a mei?! Jou ve getg ca dund
diesch minutas a tei par sva…
Tani:
(insista) …Igl e propi extrem impurtànt. Jou saint, la
Tamara e la duna da mia veta! Tei sas lu parsuainter
easser mia pardetga da nozas.
Peider:
Pardetga da nozas?! Pigl mumaint sund jou pletost
pardetga da tias istorgias da manzegnas.
Tani:
Hey, tge problem âs tei anzuma? Tut va gea perfect.
Peider:
Par te forza. Par me siir betg. A parveda te sto jou
damàn ir sen las otg agl biro da la scola da skis par egn
dascurs da crisa!
Tani:
Propi? Partge lura?
Peider:
Parveda quella duna viglia c’â pears la daintadira
parquegl ca tei ad igls teas sculars da skis vez fiers
balotas da nev sen ella! Anzatge ànc ple tgutg e betga
vagnieu andamaint a tei, never?!
Tani:
Ui, e quella mumia propi ida a raquintar quegl agl biro?!
Jou ve tartgieu c’ella fetschi me spass. (ri) Ussa se jou

St-WAE 1-1_Apres-Ski_(st) y


16
ear, partge ca quella â bagliafo aschi tscheart. Vuuusch,
uscha vont jou schescht tier igl vosch schef a gir tge ca
vusch vesch fatg. Vuuusch, quegl â ànc
conschequentschas. Saparlot, igls unfànts a jou vagn ris
ca’s vagn bunameing scho ir igl pisch an las tgòltschas.
Peider:
Vetier vean, ca la ti’antschavidra an là (mussa vei tier la
tgombra da durmir) â fatg cupitgear sen la pista nera
egn snowboarder. Egna pista nera cun anzatgi c’e ànc
mena sto sen skis! Â’gl forza sbischo a tei agl tschurvi?!
Tani:
Hehe, me plànsieu! Cu nus eassan stos ligiou, â ella getg
c’ella segi ànc strusch anzacuras an sia veta stada aschi
loscha sen saseza.
Peider:
X-egn disturbi sto quella ver, sch’ella vean suainter ànc
a tgea cun te!
Tani:
Tei es gea me schalus sen mieus grànd repertoire da
technicas da Casanova!
Peider:
A partge âs tei cun tieus grànd repertoire lura da basigns
da gir ca mieus chalet segi igl tieus?
Tani:
Oh, capeschas tei anzuma nut? Cun safar ampo da grànd
sas trer las dunas sco cun egn magnet, quegl e quasi
magic! (el tgita vei sen l’orgla da màn) Ad egna coola
ghitara sen mesa fagess ear ampo daple impressiùn
c’ascheia egna quetschcomoda! (el va vei tier la mesa)
Quella sto svanir, avànt ca la Tamara veza ella.
Peider:
(va suainter ad el) He, quegl vean betg an dumonda!
Quella stat qua! (els tgitan nosch egn sen l’oter)
Tamara:
(aintra cun sia essa a tgita egn mumaint sen els dus)
Dat igl egn problem tier vus?
Tani:
Nana, tut an urden! (el zupa l’orgla da màn sut sieus
pulover) Nus stuagn me ànc curt discutar anzatge an
tgadafiac. (el va an direcziùn da la tgadafiac, Peider va
suainter ad el plagn greta) Jou fetsch lior gest ànc egn
cafe par te. Vol egn luz, egn schümli-pflümli near egn
Tani-spezial?
Tamara:
An que cass natiralmeing egn Tani-spezial. (ella meta
l’essa veda la pare a sea giou segl canape)
Tani:
Bugent! (va cugl Peider or an tgadafiac)

St-WAE 1-1_Apres-Ski_(st) y


17
8. Szena
Tamara, Sheila
Sheila:
(vean or da la tgombra, dorma ànc miez ad â aint me
poca raglia) Peider?
Tamara:
(savolva tier la Sheila, las duas dunas taxeschan egn
mumaint egna l’otra) Peider?!
Sheila:
Yes! Where is Peider and who are you?
Tamara:
Sorry, jou betg english.
Sheila:
Noua e igl Peider a tgi es tei?
Tamara:
Jou sund la Tamara, a tei?
Sheila:
Sheila, from Scotland. (scrola igl màn ad ella) A partge
es you qua?
Tamara:
Jou spetg segl Tani.
Sheila:
Tani?!
Tamara:
Yes!
Sheila:
E Tani cun Peider?
Tamara:
Ea, an tgadafiac. Tge vol tei digl Peider?
Sheila:
Peider and me far après-ski. (tgita sen Tamara cun
egn’iglieada ca gi blear)
Tamara:
Oho, quegl vess jou betga tartgieu! Igl Peider prenda a
tgea ad an sia tgombra quella scorza par far après-ski!
Sheila:
What?!
Tamara:
Ou…, äh…, tge bi par Vus.
Sheila:
Ea, quegl e propi very nice! (ella va tier la bar a prenda
or egna buteglia vinars) Gi a Peider, jou spetg for him.
Jou spetg fetg, okay?!
Tamara:
Okay, an urden, jou drez or.
Sheila:
Thank you! (meta la buteglia veda la buca a svanescha
an tgombra)
Tamara:
Igl Peider a quella? Egn fondue da caschiel a vegn
cotschen nassan ànc miglier anzemen ca quels dus!

9. Szena

St-WAE 1-1_Apres-Ski_(st) y


18
Tamara, Peider, Tani
Peider:
(vean aint da la tgadafiac) Tamara, igl Tani manegia ca
jou degi far ampo curtureala a tei antocen c’el â fatg igl
cafe.
Tamara:
(arogant) Far curtureala a mei? Tei stuessas ir an
tgombra, là salegra anzatgi gea fetg ca tei fetschias
curtureala. Par vagnir sen turas â ella gest sasurvieu
veda la ti’bar!
Peider:
Tge â ella?
Tamara:
Prieu egna buteglieta par biagear giou ratanientschas. A
getg a mei da drizar or a tgei c’ella spetgi te feeetg,
okay.
Peider:
Jou sto ir ad amparar anzatge agl Tani. (va dabot or an
tgadafiac)
Tamara:
Tgi sa, tge c’igl dat qua d’amparar?! An Scozia
funcziunescha quegl matem betga blear oter ca tier nus!
Tani:
(stumpla igl Peider an stiva) Me curascha coleg. Ella
maglia siir betga te. Ella â gea getg c’ella spetgi fetg.
Peider:
Mo jou se bagn betga …
Tani:
…nut mo, ussa fetas tge ca tei âs antschiet! (earva igl
esch da la tgombra a stumpla aint igl Peider) Bùn
divertimaint!
Tamara:
(tgita spir reproschas segl Tani) Sas tei declarar a mei,
tge ca quegl tut munta!?
Tani:
Natiralmeing ca se declarar tut. Quegl para blear ple
dramatic ca quegl c’igl e an vardad.
Tamara:
Quegl e an mintga cass fetg dramatic. Tge me fa igl
Peider an la bratscha d’egna tala tussi?!
Tani:
(ri ampo asch) Igl e propi tut oter ca quegl c’igl para.
Quella dama e egna sculara da skis digl Peider.
Tamara:
A par angraztgear par l’ura d’ir cun skis â ella dezidieu
da dar ad el egn’ura suplementara speziala agl après-
ski?
Tani:
Savess jou ussa forza declarar a fegn? Ella e cupitgeada
sen la davosa pista ad â fatg mal igl pe. Parquegl â igl
Peider fatg amogna da tgirar ad anfaschar igl pe sco igl
s’oda.

St-WAE 1-1_Apres-Ski_(st) y


19
Tamara:
Spargna tias badoias par anzatgi oter! Jou sund betga
tgutga! Par anfaschar egn pe sto ella bega satrer or
antocen segls dessous cun pez!
Tani:
Quegl e absolutameing corect. Mo las dunas da la
Scozia en sco igl para ampo atgnas. Tge manegias tei,
partge c’igl Peider â strusch uagieu d’ir an tgombra
avànt?
Tamara:
Quegl ca tei raquentas e nut oter ca pulenta.
Tani:
Sas tge, tgeara, jou vont ussa par igl tieus Tani-spezial, a
scha tei âs bavieu quel, veza igl mund gest or tut oter.
Tamara:
Gliezlà cres jou strusch. Mo egn cafe prend jou bugent.
Tani:
Schon sen veia! (va or an tgadafiac)

10. Szena
Tamara, Luzia
Luzia:
(petga tres geadas ved igl esch ad aintra an stiva)
Hoppla, visita da damas. Tge bi par igl Peider, jou
salegr.
Tamara:
(vehement) Jou sund betga qua parve digl Peider.
Luzia:
Tge? A partge betg? Igl Peider e bagn igl ple flot mat an
l’antiera val – gea agl antier cantùn, less jou gir!
Tamara:
Aha, jou cres ca quegl e igl meni da tut las dunas ple
viglias an que antier chalet.
Luzia:
(iritada) Co? Jou capesch betga!
Tamara:
Igl Peider â gest visitas d’egna dama c’e egn peer ons
ple viglia c’el.
Luzia:
Propi? Mo noua e el?
Tamara:
Els en an sia tgombra da durmir.
Luzia:
Propi? A tge fan els an là?
Tamara:
Jou cres strusch c’els giojan cun Legos.
Luzia:
Sacapescha betg, mo anzatge stoni gea far.
Tamara:
Ah ea, cler. Jou ve igl santimaint c’els fan quegl c’egn
um ad egna duna fan normalmeing an egna tgombra da
durmir.

St-WAE 1-1_Apres-Ski_(st) y


20
Luzia:
Igl Peider? (resoluta) Nunpussevel! Mieus tgear
vaschegn vess mena la curascha da far anzatge cun egna
duna an quella tgea. Quegl â el ampurmess a sia mama
agl num da tut igls sontgs.
Tamara:
Oha, lura rumpa el gest que mumaint sia amparmischùn.
Luzia:
Na, siir betg! Quegl fagess el mena. Igl Peider e igl ple
flot mat an l’antiera Europa.
Tamara:
Ad jou ve adegna gieu la sprànza c’ign salaschi sco
duna ple viglia betga ple manar pigl nas digls umens.
Luzia:
(energica) Jou salasch betga manar pigl nas! An las
valadas digl Ragn â la Luzia igl miglier ad igl ple fegn
nas, sch’igl va par umens.
Tamara:
An que cass ve jou igl santimaint c’igl Voss nas segi
pigl mumaint fri stupo.
Luzia:
(bufa dadòlt tras tutas duas rusnas digl nas) Nana, tut
tiptop an urden. Mo sch’igl Peider â schiglioc gest da
far, savessas Vus forza gest vagnir vei a gidar a mei da
meter anzemen igls meas pargliegnels?
Tamara:
Quegl se jou far. A mei par’igl plànsieu c’igl segi
miglier scha jou svaneschi puspe da qua.
Luzia:
Stupent. Vagned gest speart cun me. Lura se jou ear ànc
raquintar a Vus egn peer tgossetas digl Peider. Ad ear
digl Tani c’e qua davent d’egn peer gis. Lezlà e par cass
igl detg halodri.
Tamara:
Scheia. Quegl tùna gea interessànt. Forza ca survignt
gea ànc egn peer infurmaziùns nizevlas par me. (tutas
duas van or)

11. Szena
Peider, Tani, Sheila, Greta
Peider:
(vean or da la tgombra a respira profundameing) Huhh,
quegl e sto stretg! Quella tschecescha anzuma nut ple.
Quegl e gea ear cler, ella â gea suainter igl kirsch ear
gest ànc svido mieus wiliams.
Tani:
(vean aint da la tgadafiac cun duas scariolas cafe)
Scheia, qua fuss mieus Tani-spezial. (el veza igl Peider)
A tge fas tei qua? A noua e la Tamara?

St-WAE 1-1_Apres-Ski_(st) y


21
Peider:
Noua ca la Tamara e, se jo ubetg. A tge ca partutga me –
jou sund gest ànc rivo da scapar da tia furia salvatga là
an tgombra.
Tani:
Âs savieu resister a sias amprovas?
Peider:
Cler, ve sadusto tànt sco ve pudieu!
Tani:
Tei es propi igl miglier coleg c’ign sa giavischar!
Peider:
Mo ella mi â prest prieu dapar, aschi calirada e’la stada!
Ve ànc mena an mia veta udieu egn Piiider aschi erotic.
Tani:
(losch sen sasez) jou se eba, sco ign sa radir sen turas
egna duna. A tge fa’la ussa?
Peider:
Ella dorma puspe. Ella â sco igl para bavieu megna
blear da mieus williams custevel.
Tani:
Igl williams ve jou par cass betga do ad ella. Jou sund
numnadameing fetg interesso ca sieus nivel d’alcohol
vomi betga megna ad òlt!
Peider:
Jou ear! Ad jou sund ear fetg interesso c’ella vomi schi
speart sco pussevel da que esch or. (mussa segl esch-
tgea)
Tani:
Mo Peider, ussa âs gea gest raquinto c’ella spetgi vess
egn um agl litg. Igl fuss betga gest scha jou nass ussa
betga speart ànc a liberar ella da quels problems.
Peider:
Nut, ussa tànsch’igl! Mia mama sa mintga mumaint
vagnir digl esch aint.
Tani:
Mo Peider, es egn coleg near es nign?
Peider:
(ruassevel) Tani, an que cass betg. Jou gitg uss ànc egna
davosa geada a tgei: tia lieureta d’après-ski svanescha
las proximas secundas or da mieus chalet. Schiglioc sas
tei gest ear tschartgear egn oter liac par far vacànzas.
Tani:
(marmugna) Schon bien! Lura vont jou halt anzanouas
oter a far anavànt feasta. Mo avànt meti gest puspe or an
tgadafiac igl cafe. Par cass ca la Tamara turna, sas tei
gea survir el ad ella. Ad alura sas drizar or ad ella ca jou
spetgi an la bar digl Bellevue. (svanescha an tgadafiac)
Peider:
(despero) Que tip e incredibel! (igl scalegna duas
geadas) Mearda, quegl e la mama. Ussa ve jou la
mearda! (el va plagn quitos tier gl’esch da la tgombra.)

St-WAE 1-1_Apres-Ski_(st) y


22
Sheila:
(igl esch-tgombra sasearva ad ella cura or an stiva,
sgargnànd ad ànc adegna miez bluta) Help! A spider!
Help! (ella safiera sen la bratscha digl Peider)
Greta:
(e dantànt antrada, stat eri da spir’anguscha, lascha
curdar gioubass sia tastga) Peider!?
Vorhang

St-WAE 1-1_Apres-Ski_(st) y


23
2. Akt

1. Szena
Peider, Sheila, Greta
(Peider, Greta a Sheila statan an las mademas posiziùns sco a la fegn
digl 1. act)
Peider:
Mama! (el lascha curdar Sheila da spir’anguscha) Igl e
anzuma betga ascheia sco igl â gest vieu or! Jou se
declarar tut a tei!
Greta:
(tut flevla) E’gl gartagieu anzatge ad ella?
Peider:
A tgi?
Greta:
(mussa sen la Sheila ca sche gioubass) Ad ella.
Peider:
(realisescha per ussa c’el tegna betga ple sen sia
bratscha la Sheila) Mama, jou ve betga tutgieu ella da
bugent!
Greta:
Mo scho cupitgear âs ella!
Peider:
(stat giou tier la Sheila ad examinescha ella) Ad ella
va’gl bagn, el tira ànc flo. Ella veva schon avànt ampo
schliet.
Greta:
(varda ussa fetg exact sen la Sheila) Peider, sco vean igl
c’egna duna cun aint aschi poca raglia vean agl noss
chalet?
Peider:
(sainza curascha) Quegl e me la cualpa digl Tani.
Greta:
Igl Tani c’e ieu an scola cun te? (Peider dat digl tgieu)
A tge fa quel qua tier te?
Peider:
El stat qua quest’eanda. Quegl ve jou gea raquinto a tei
tschell’eanda ved igl telefon, a tei âs gieu nut ancunter.
(el mussa sen la Sheila) Ad oz â igl Tani radetg a tgea
quella qua digl après-ski.
Greta:
Mo Peider, jou ve getg tàntas geadas a fetg cler a tei ca
jou aczeptesch absolutameing nign cumportamaint
imoral an que chalet!
Peider:
Ea mama, jou se. A quegl ve jou ear getg clip a cler agl
Tani. Mo quel â schon adegna gieu la tendenza da far
tge c’el vut a betga quegl ca las reglas prescrivan.

St-WAE 1-1_Apres-Ski_(st) y


24
Sheila:
(â dantànt sadrizo sei sen la schanuglia a saruschna
ussa cun fadeia an direcziùn digl canape)
Greta:
Jou se ussa dantànt ànc adegna betga sco quella dama
ordinara vean sen tia bratscha!
Peider:
Äh… ella a bavieu ampo blear agl après-ski ad e
suainter vagnida fri…
Greta:
… Segneret! Alcohol gioja ear ànc egna rola an que
drama! Scha tieus bab vess da sieus tains scho la deta
digl alcohol, tei sas schon, durànt la feasta da Nadal an
sia fatschenda, lura vess el forza ear scho la deta da la
secretaria! Que canagl! (cun insistenza) Buab,
ampurmeta a mei ca tei laschas la deta digl alcohol!
Peider:
Mama, quegl ve jou schon ampurmess meli geadas. Tei
sas gea ca jou bev quasi nut! La Sheila parancùnter â
bavieu tànt c’ella e sadurmantada. A cur c’ella e puspe
sadasdada â ella vieu egn filient, â tgapo tema, e curida
or da la tgombra a saglida directameing sen mia
bratscha.
Greta:
A noua e anzuma que Tani? Quel â gea radetg a tgea
quella… duna.
Peider:
Jou cres c’el e an tgadafiac veda far cafe.
Sheila:
(sea ussa segl canape ad antscheva a carsinar la giaca
da surmesters da skis) Ohhhh, Piiider!
Greta:
(spavantada) Peider, tge â ella getg?
Peider:
(e dabot ieu vei tier la Sheila) Quegl, quegl â tuno sco
„ohhhhhh please“. Sas, ella vean da la Scozia a bagliafa
angles.
Sheila:
(carsegna anavànt la giaca) I want to make love to you!
Greta:
Tge â’la getg?
Peider:
Aaah, par me â’gl tuno sco „jou vi ussa imediat ir a
tgea“. (el gida a la Sheila da star sei a va cun ella
antocen vei tier igl esch-tgea)
Greta:
Mo Peider, betg ascheia! (Peider tgita sen ella a
capescha nut) Ella â gea aint bunameing nut.
Peider:
(el posa la Sheila cun quito veda la pare a svanescha
dabot an sia tgombra)

St-WAE 1-1_Apres-Ski_(st) y


25
Greta:
(varda exact sen la Sheila) Quella veza or sco sch’ella
vess sbaglieu igl noss chalet cun egn bordel! (ella
sasnuescha) Ua, sgarschevel!
Peider:
(turna or da la tgombra cun la raglia da la Sheila sut
igl bratsch, tgapa la Sheila a stumpal ella
resolutameing an direcziùn digl esch-tgea)
Greta:
Ad a tgi s’oda atgnameing la giaca da surmester da skis?
Peider:
(anavos sur la gievala) La giaca? Ähm… Quella s’oda
sacapescha agl Tani. (va or cun la Sheila)
Greta:
Aha, igl Tani e surmester da skis! Ussa capesch jou
natiralmeing tut!

2. Szena
Greta, Tani, Peider
Tani:
(vean aint da la tgadafiac. El tgita cun quito digl esch-
tgombra aviert vei tier la mama digl Peider) Bùna sera
duna Beeli. Jou sund igl Tani, egn anteriur coleg da
scola digl Peider.
Greta:
(fred) Ea, quegl â el raquinto. Ad ussa eassas surmester
da skis?
Tani:
(dat digl tgieu, e malsiir) Ea. Jou cres ca jou sund an
que cass ussa surmester da skis.
Greta:
Prezis ascheia vasez ear or.
Tani:
Graztga fetg.
Greta:
Quegl e atgnameing sto nign cumplimaint. Jou se
numnadameing schon tge veta ca surmester da skis ân
ascheia par regla.
Tani:
(plagn marveglias) Scheia, scheia. Co veza lura la veta
d’egn surmester da skis or?
Greta:
La vossa veta amurusa, quella e ple malcunstànta ca
l’ora digl avregl!
Tani:
(dat digl tgieu) Absolut! Qua vez vus exact raschùn! (el
tgapa la giaca da surmester da skis) Quegl stuez Vus
meter avànt zirca ascheia, duna Beeli: Scha jou riv
anzanouas cun mia beala giaca, lura safieran las dunas
sen me sco igls tors da la Spagna segl fazalet cotschen

St-WAE 1-1_Apres-Ski_(st) y


26
digl matador! (el preschainta cun schlàntsch ad an
moda elegànta la giaca) Tge um savess resister ad egna
tala oferta?!
Greta:
Oh, na, quegl e gea starmantus! Ad igl davos schez
cupitgear quellas povras matas sco egn toc sdratsch!
Tani:
Oooo na, quegl se jou betga schar valer. Avànt ca nus
schagn star ellas, san ellas ànc giuder igls noss exzelents
survetschs d’amànts rutinos.
Peider:
(aintra sainza c’anzatgi veza el a tearla tier egn
mumaint)
Greta:
Gliezlà cres jou strusch cugl voss quantum d’alcohol
ca’s vez adegna. Vus surmesters da skis bavez gea tut
sco rusnas!
Tani:
Absolut! Ear qua vez Vus digltutafatg raschùn. Quegl
stuez Vus meter avànt zirca ascheia, duna Beeli: agl
après-ski bavainsa daple ca quegl c’egn miradur, egn
star da rock ad egn fan da burape pon bever an tres.
Greta:
Oh, na, tge sgarschevel! Qua cres jou bugent ca Vus
vivez egna veta totalmeing decadenta a sainza morala.
Tani:
Ea, savez, duna Beeli, jou sc vigl poet gitg adegna: tgi
ca viva cun morala â adegna lùngureala.
Greta:
Voilà! Vus surmesters da skis survagnez tànt sulegl ca
betga me la peal da vossa fatscha satira anzemen cugl
tains, mobagn ear igl voss tschurvi sareduzescha ple a
ple fetg!
Tani:
Absolut! Qua vez Vus schon puspe digltutafatg raschùn.
Quegl stuez Vus ussa meter avànt zirca ascheia, duna
Beeli: sch’ign meta egn surmester da skis cun sdratscha
sen egn er da gràn, lura â betga ple igl spuantegl igl ple
bass IQ agl antier conturn.
Greta:
Oh, tge teribel! Ad a vus canagls surlascha la glieud igls
unfànts! Cler ca la nossa sozietad davainta adegna ple
decadenta.
Peider:
Tani, ussa tànsch’igl! (a Greta) A tei mama, stos betga
crer tut quegl c’el raquenta. El â bavieu ampo blear
vinars ad exagerescha enorm.
Greta:
Nana, quegl e tut la vera vardad, surmesters da skis en
propi ascheia! Peider, jou sund aschi leada ca tei âs egna
lavur seriusa!

St-WAE 1-1_Apres-Ski_(st) y


27
Tani:
(malign) A tge lavur seriusa fa igl Peider alura exact?
Greta:
El lavura veda la rezepziùn digl Hotel Bellevue. Egna
tgea da 5 stélas!
Tani:
(a Peider) Saparlot! Egna tgea da 5 stélas?! Quegl âs tei
gea anzuma mena getg a mei. An que cass se jou vagnir
cun mia proxima popa an egna da las vossas suitas da 5
stélas! (mussa sen la tgombra da durmir) E’la ànc qua?!
Peider:
Na, jou ve fatg ir a tgea ella.
Greta:
Ea, el â salvo ella. Schiglioc vess ella fatg egn grànd
sbagl.
Tani:
(gritanto a Peider) Tei es gea egn beal coleg. (mussa
sen la giaca) Tei sas easser cuntaint ca seglmains jou
sadaport sco egn ver coleg.
Greta:
Peider, tge manegia el cun quegl?
Peider:
(ruh) Se jou ear betg. Via mama, nainsa an tgadafiac a
bever egn tee. (a Tani) A tei turnas igl miglier puspe agl
après-ski. (va cun la mama an tgadafiac)
Tani:
Geabagn, gest gliez fetsch jou! (tgapa la giaca a tira
aint ella) A quella prend jou ear cun me. Ascheia tgat
jou ple dabot egna cumpensaziùn par la Sheila. (va cun
zaps dezidieus ancùnter gl’esch-tgea)

3. Szena
Tani, Sheila
Sheila:
(aintra an plagna mondura da skis. An mintga màn
tegna ella egn ski. Ella e ànc adegna ampo sturna. A
cur c’ella veza igl Tani, salegra ella enorm) Oh Peider,
good to see you. I want to have a private lesson. (ella
meta igls dus skis gioubass ad amprova an moda
cumplitgeada da star an las leiadiras)
Tani:
Egna lecziùn privata?! Fila quella?! (a Sheila) But
Sheila, there is nigna nev here!
Sheila:
(ella â dantaint aint igls skis) I know, but no problem. I
want to learn the correct downhill position.
Tani:
La posiziùn corecta da la „hocke“ vut la amprender?
Quella sa gea ànc gnànc franar sco’gl s’oda. (el suspira)

St-WAE 1-1_Apres-Ski_(st) y


28
Sheila:
(â prieu aint egna posiziùn totalmeing falada) Like this
Peider, like this?
Tani:
(tira egna grimasssa) Uuuuh, starmantus. Egn satg
hardefels veza or ple dinamic ca quella! (va vei tier ella)
Ampo daple an schanuglias, ampo ple davànt giou a
sacapescha ampo ple ad òlt cugl tgil. (el fa las
corecturas ved ella, la Sheila salascha furmar cun
plascher)
Sheila:
(cun entusiassem) Whoaa, that feels good! I am spearta!
Tani:
(tgita cuntaint sen si’ovra) Betga mal. La posiziùn – ad
ear igl rest.
Sheila:
(sadreza puspe sei anetgameing) And now, I want to
learn the kick turn.
Tani:
(schoco) Egn kick turn? Egna vieulta cugls pezs?! Â
quella ànc betg avunda carussel suainter tànt vinars?
Sheila:
(malpaztgainta) Peider, show me!
Tani:
Bien peia. Òlza your right ski ad alura put the end
gioubass. (el stenda adretgor sia tgomba dretga)
Sheila:
(meta sedretg sieus ski dretg, balegna ampo) Huh, and
now?
Tani:
Volva your ski 180 grad to the right.
Sheila:
(volva igl ski 180 grads a saniester a stat qua tut falo)
That feels horrible. Peider, help me!
Tani:
Jou ve gea getg da volver to the right, betga to the left!
(el gida ad ella cun bleara fadeia da turnar an la
posiziùn da partenza) Amprova again, but turn to the
right.
Sheila:
(amprova puspe, volva quell’ea sen la dretg vart. Ella
balegna a cupetga prest) Ayah, and now? Tge sto jou
far?
Tani:
Òlza your left ski and volva ear el to the right side.
(demonstrescha tut plànsieu ad ella)
Sheila:
(ella fa suainter a riva da savolver) Yupee! Peider, I’m
very good!
Tani:
(petga leavet sias givealas) You’re the very best.

St-WAE 1-1_Apres-Ski_(st) y


29
Sheila:
And now, follow me! It’s time for après-ski! (ella va
cugls skis anturn igl canape, prenda puspe egna
buteglia or da la bar a va a balànd igl tgil an la
tgombra digl Peider)
Tani:
(va suainter ad ella ad imitescha igl sieus balar igl tgil)
Jou cres ca la bar digl Bellevue sto ànc spitgear egn
mumaintet.

4. Szena:
Tani, Luzia, Tamara
Luzia:
(aintra, suainter ella la Tamara) …tei sas propi crer, igl
Peider surmanass mena egna sculara da skis. (veza igl
Tani ca leva gest sarar igl esch-tgombra) Tani, noua
vas?
Tani:
Noua ca jou vont? Mo, betga lientsch.
Luzia:
A partge âs tei aint la giaca da surmester da skis digl
Peider? Igl e par cass betga fetg fred an qua.
Tamara:
La giaca da surmester da skis digl Peider!? Â quegl num
c’igl Peider e ear surmester da skis?
Tani:
Natiralmeing c’igl Peider e surmester da skis. Savevas
tei betga quegl?
Tamara:
Igl para da dar egn per tgossas ca jou se ànc betga qua.
(mussa sen la tgombra da durmir) Co va’gl cugl pe da
la Scota?
Tani:
Jou leva gest que mumaint dabot ir a dar egn tgit.
Tamara:
Scheiascheia. Jo ve tartgieu c’igl Peider vardi digl
bagnstar corporal da quella dama.
Tani:
Ea, ansasez schon. Mo parquegl ca sia mama e qua, â el
ussa gest da far oter.
Luzia:
(e ida vei tier la tgombra a tgita aint) O segneret, quegl
ve jou ear ànc mena vieu! Qua sche egna egna segl litg a
dorma cun skis ved igls pes ad egna buteglia vinars ainta
màn!

St-WAE 1-1_Apres-Ski_(st) y


30
Tamara:
(va vei tier la Luzia a tgita ear aint an tgombra) Propi!
Tschell’ea ca ve vieu quella, vev’ella aint blear ple poc.
(tgita segl Tani) Tani, par cass ca tei sas betga declarar
enorm bagn quegl qua, e igl après-ski tier te cunquegl
fito par me.
Tani:
(lapidar) Sco getg, ella â fatg mal igl pe ad igl Peider…
Luzia:
(interrumpa el) …Igl Peider e igl ple flot mat agl nord
digl equator. El antschavess mena anzatge cun egna
sculara d’ir cun skis.
Tani:
Quegl cres jou ear. Mo gest parquegl c’igl Peider e
ascheia egn flot, lev’el sacumbragear da que pe blesso.
Tamara:
Scheia, jou ve avunda, a mei tànsch’igl cun que teater.
Jou sund ida. (va sainza salidar)
Tani:
Tamara, spetga egn mumaint! De egn mumaint a mei
par declarar tut! (cura suainter ad ella)
Luzia:
Tss, tge cucalori ca quegl e! Quegl e propi nign um par
quella tgeara mata. Quella nass blear miglier tigl Peider!

5. Szena
Luzia, Greta
Greta:
(vean aint da la tgadafiac, veza la Luzia) Luzia, bi da
vaser te. Tei es l’amprema santupada legrevla davent da
ca jou sund rivada qua. Sper igl Peider sacapescha.
Luzia:
(va vei ad ambratscha la Greta) Greta, bi ca tei âs puspe
egn’ea cato la veia se qua. Mo gi, tgi âs lu antupo tut
antocen uss?
Greta:
Meta avànt, cur ca jou sund rivada, e gest egna Scota
miez bluta schaschida an la bratscha digl Peider. Jou ve
egn mumaint tamieu ca la mi’antiera educaziùn segi
stada pigl giat. Mo lura ve jou udieu ca que stroli d’egn
Tani vegi radetg na qua quella femna. Egn sgarschevel
tip, gliezla tgi gitg jou. Nut oter ca vinars a femnas agl
tgieu.
Luzia:
(dat digl tgieu) Ea, que Tani e propi egn tamazi. Jou se
betga capir c’igl Peider sadat giou cun egn tal halodri.
Greta:
Mintgegn fa egn’ea egn sbagl. Igl fuss sto blear mender,
sch’igl Peider vess propi gieu anzatge cun quella Scota.

St-WAE 1-1_Apres-Ski_(st) y


31
Luzia:
Ea, tei âs raschùn gliezlà fuss propi sto la tragedia. (cun
adaitg) Mo manegias tei betga c’igl fagess bagn agl
Peider sch’el vess egn’ea egn’amitga?
Greta:
(energic) Quella ca survean la mi’benedicziùn e ànc
betga catada! Par las dunas giuvnas d’ozigligi en gea
pleds sco fidevladad near cunfidànza easters!
Luzia:
Jou cres ca tei vezas quegl tut blear megna negativ. Jou
se ca la tgossa cun tieus um â stresso fetg te, mo
parquegl sto gea igl Peider betga star sulet si’antiera
veta. Jou ancunaschess parfegn egna. Quella ad igl
Peider nassan bagn…
Greta:
(interrumpa ella) …mieus um e scapo cun sia secretaria
c’eara diesch ons ple giuvna. Igl Peider nava per an la
tearza classa. Jou ve pitieu blears mains sco egn tgàn.
Anzatge ascheia de igl Peider betga stuer far tras.
Luzia:
Mo Greta, igl dat ear flotas matas. Ad jou tratg ca ear tei
savessas puspe egn’ea dar egn iglieada sen egn near
l’oter um.
Greta:
(strubegia igls îls) Filas ussa digltutafatg! (meta igl màn
segl cor) Mieus cor vean mena ple a sasearver par egn
um. (igl telefonet digl Peider ca sche sen mesa,
scalegna) Igl telefonet digl Peider. Jou prend gest giou.
Luzia:
Es siira ca quegl e egna bùn’ideia? Jou maneg, ign
prenda gea betga semplameing giou igl telefon d’anzatgi
oter.
Greta:
(dat egn’anzena da star eri) Jou vez qua nign problem.
Igl Peider â da zupar nut da sia mama.
Luzia:
(a saseza) Qua fuss jou betga megna siira.
Greta:
(â prieu ainta màn igl telefonet a tgita segl display)
Klaus?! Jou ancanusch nign Klaus. (ella tira las
givealas a prenda giou. La Luzia fa egna grimassa cura
ca Greta manzunescha igl num digl Klaus) Greta
Beeli… Nana, quegl e schon igl dretg numer, jou sund
la mama digl Peider… Aha, Vus eassas igl schef digl
Peider? Ou, quegl mi fa grànd plascher, signur directur.
Van las fatschendas bagn agl Hotel Bellevue… Tge?
Vus eassas igl directur da la scola da skis, betga digl
Hotel Bellevue!? Mo lu e quegl tutegna igl falo numer.
Mieus fegl lavura numnadameing agl Hotel Bellevue…
eaea, siir a frànc. Adia, sen saver ad egna beala sera.

St-WAE 1-1_Apres-Ski_(st) y


32
(ella meta anavos igl telefonet sen la mesa a sadreza a
la Luzia) Tei, que comicer â pratandieu c’igl Peider
lavuri sco surmester da skis.
Luzia:
(tira las givealas) Jou sto gir, ca jou ve igl santimaint
c’igl Peider fuss egn super surmester da skis.
Greta:
(schocada) Mo na, Luzia, betga gi da quellas tgossas!
Jou vignt tut sturna scha me patratg làndervei! El de
davantar egn miglier um ca sieus bab!

6. Szena
Luzia, Greta, Sheila
Sheila:
(earva igl esch-tgombra a vean cugls skis an stiva. Ella
e sturna) Hi girls! Are you ready for the après-ski?!
(ella fa viva a tschellas duas)
Greta:
(sa betga crer quegl c’ella veza) Quegl dat igl betg! Tge
fa quella schon puspe qua? Jou ve vieu cun meas agens
îls sco igl Peider â mess or ella. (saposa sen la Luzia)
Luzia, jou cres ca ve haluzinaziùns.
Sheila:
Girls, do you know where Peider is?
Greta:
(plagn anguscha) Â quella uss getg Peider?!
Sheila:
Yes, Peider. Do you know where he is? I want to kiss
Peider immediatly!
Luzia:
Sorry, nus dus nut english! Not capeschen juu!
Sheila:
Ah, Vus savez betg angles. No problem. (ella vean nà
tier tschellas) Nus fagiagn ussa tutas big Party qua cun
Peider. (ella dat a la Greta egn schlopet segl tgil)
Greta:
(tgapa tema) He, va’gl ànc!? (dat anavos egn fearm
schlop a la Sheila a tgapa tema da si’atgna reacziùn) O
na, tge fetsch jou ear?
Sheila:
(dat plagn plascher ànc egn schlop a la Greta) Yeah,
nus fagiagn party tut la notg. You, Peider and me.
Greta:
(fa egn zap anavos ad ampeara plagn disfidànza) Partge
ancanuschez Vus igl Peider?
Sheila:
Peider e mieus surmester da skis.

St-WAE 1-1_Apres-Ski_(st) y


33
Greta:
Na, Tani e igl Voss surmester da skis.
Sheila:
Tani, jou ancanusch betg. Peider e my surmester da skis.
Peider e egn suuuuper surmester da skis!
Greta:
(energic a Luzia) Luzia, gi ca quegl e tut me
malcapientschas. C’igl dat qua ànc egn oter Peider c’igl
mieus Peider, egn Peider c’e propi surmester da skis.
Luzia:
(tira las givealas) Sco getg, Greta, jou tratg ca tieus
Peider fuss egn stupent surmester da skis.
Sheila:
Peider â musso mei kick turn. Do you want to see?
(Greta a Luzia tgitan sainza capir egna separ l’otra)
Okay girls. Let me show you! (ella meta sei igl ski dretg
a volva el plagn schlàntsch a dretg. Ella tutga igl tgieu
da Greta, quella cupetga lamantànd gioubass. Tschella
sainta nut a fa anavànt) Quegl e super great, ha?!
Luzia:
Tei zepla, sas betga dar adatg! (saplatga giou tier Greta
a tegna sieus tgieu)
Sheila:
(tgita sen Greta) Whoa! Ella e cupitgeada da plascher!
Luzia:
Par furtuna â ella betga ca cura sàng. Agl mender cass â
ella egna leava scurlatada a schiglioc semplameing egna
butscha. Via Greta, ste giou ampo segl canape. (ella
gida da star sei a Greta a va cun ella vei tigl canape,
noua ca quella stat giou a schamànd)
Sheila:
(survean cun nut) And now girls, the downhill position!
(ella stat giou a simulescha egna cursa da skis)
Saniester! Dretg! Jump! Jump! Yeah, I’m the winner!
(giubilescha)
Luzia:
(a Greta) Va’gl?
Greta:
(plànscha) Graztga Luzia, igl va schon. Jou sto
semplameing scher egn mumaint.
Luzia:
(savolva vilada ancùnter Sheila) Ad ussa tier te, young
lady! (va vei tier ella a stat tier tuts dus skis sen la
leiadira. Sheila, c’eara gest an la posiziùn da“hocke“,
cupetga davànt giou segl nas) Sez la cualpa! Tgi ca fa
tals problems agl Peider, quel de ear survagnir sieus
castitg!
Sheila:
(savolva tier la Luzia, targlischa) Wow! What a show!
Jou sund jumpada or digls skis!

St-WAE 1-1_Apres-Ski_(st) y


34
Luzia:
(scrola igl tgieu) Quella e gea ple tgutga c’egn satg
hardefels! (prenda igls skis, tgapa Sheila veda la
giveala a tira sei ella) Nus duas nagn ussa. (tira ella an
direcziùn digl esch)
Sheila:
Whoa! Quegl e sto egna super show! Jou sto mussar a
Peider! El e siir very losch sen me! I’m really good! A
fantastic jump! (va or cun Luzia ca tira suainter ella)

7. Szena
Greta, Peider, Klaus
Peider:
(vean cun zaps dezidieus aint da la tgadafiac) Mama,
noua es? Jou sto raquintar anzatge a tgei. (el veza Greta
segl canape) Mama. Âs betga bien? (el cura vei tier
ella)
Greta:
Na, jo uve mal igl tgieu! La zepla scota â fatg ir a teara
me cugls seas skis.
Peider:
Tei paras propi da ver egn problem. Spetga, jou vont par
ampo sglatsch. (el svanescha puspe or an tgadafiac)
Greta:
Graztga, bua. (igl scalegna duas geadas) Uh, jo pos betg
ir ad earver gl’esch.
Klaus:
(vean aint da sez. El e vastgieu elegant a va vei tier
Greta, cura c’el la veza) Bùn gi, jou anquier igl Peider.
Greta:
(flevla) El e an tgadafiac a va par sglatsch par mieus
frunt. Jou ve survagnieu egna frida segl tgieu, savez.
Klaus:
Quegl tùna betga bagn. Se jou gidar anzaco?
Greta:
(volva igl tgieu an direciùn da Klaus, cura c’ella igl
veza, sea ella sei ad amprova da vaser or frestga)
Graztga fetg, igl va schon. Tge lez Vus atgnameing digl
Peider?
Klaus:
Igl â da far cun sia lavur. Jou sto ànc amparar anzatge
impurtànt.
Greta:
Vus eassas siir igl directur digl hotel (tànscha vei ad el
igl màn) Fa grànd plascher. Jo sund la mama digl
Peider.
Klaus:
(prenda igl màn) Igl directur digl hotel sund jou betga,
mo igl fa tutegna spezial plascher d’amprender
d’ancanuscher Vus.

St-WAE 1-1_Apres-Ski_(st) y


35
Greta:
Mo Vus vasez propi or sco egn directur digl hotel. (ella
realisescha c'ella scrola ànc adegna igl màn da Klaus,
ella lascha dabot liber quel) Tge funcziùn vez Vus lura
agl Bellevue, scha jou astg amparar?
Peider:
(turna cun sglatsch, tgapa tema cura c’el veza Klaus a
stat eri. El spetga davostier)
Klaus:
Mia funcziùn agl Bellevue?! Mo, ign savess gir ascheia:
indirectameing vard jou cun meas cliaints, c’igl après-
ski an la bar digl Bellevue cura bagn.
Greta:
Quegl ve jou ussa betga capieu sco’gl s’oda. Mo quegl
sche matem veda mieus tgieu sturn.
Klaus:
Oh, jou anvid fetg bugent Vus egn’ea agl Bellevue.
Sacapescha betga me an la bar, mobagn an l’ustreia, par
egna bùna tschagna.
Greta:
(schanada) Propi? Qua se jou gea strusch gir na.
Peider:
(tussegna) Mama, scha jou ve udieu andretg, âs tei ussa
gest sascho anvidar a tschagna?
Greta:
Ea, tier egn signur aschi scharmant, se jou bagn far
egn’exepziùn. Parfegn la Luzia â managieu c’igl fuss
tains ca jou sasearvi puspe ampo daple par igls umens.
Peider:
Igl para ca la frida segl tgieu vegi gieu efects positivs
tier te. (a Klaus) Partge es tei ànc egn’ea vagnieu tier
me?
Klaus:
Igl mi disple ca disturb ànc egn’ea. Mo jou sto ànc saver
anzatge impurtànt da te. (cun egn’iglieada da la vart vei
tier la Greta) Jou saveva gnànc ca tei vegias egna mama
aschi atractiva.
Peider:
(prenda da la vart Klaus) Ea ea, atractiva e’la schon.
Mo ella e egna dira nusch. Ad ella â egna enorma
antipateia ancùnter surmesters da skis.
Klaus:
(dezidieu) Jou vignt tutegna ad ampruvar da rumper
quella nuscha a da midar l’antipateia an simpateia.
Peider:
(tira las givealas) An tgadafiac stat egn hrui cun tee
tgòld à la Peider. Vessas vus dus gust sen egna scariola
tee? (Klaus a Greta tgitan egn sen l’oter a datan digl
tgieu) Igl dat qua eba ànc egn pees tgossas ca jou stuess
sclerir cun te mama, ad egn peer otras ca stuess gir a tei
Klaus. Quegl e ple sempel par me cun egna scariola tee.

St-WAE 1-1_Apres-Ski_(st) y


36
Greta:
(sasòlza digl canape) An que cass, hop an tgadafiac.
Tutegna tge ca tei mi âs da cunfessar, oz sa nut ple far
surstar me. (ella va oravànt an direcziùn da la
tgadafiac, Peider a Klaus savundan)
8. Szena
Tani, Tamara
Tani:
(earva plànsieu igl esch a tgita an stiva) Tut an urden,
qua e nign, via aint! (aintra, savundo da Tamara)
Tamara:
Jou gitg me anzatge a tei, Tani, scha quell’istorgia
samussa puspe sco egna badoia plagn manzegnas, lura
less jou propi betga easser an tia peal.
Tani:
Me sacalma tei ussa anzacuras, Tamara. Parfegn jou se,
cura c’igl e exepziunalmeing egn’ea miglier da gir la
vardad.
Tamara:
Gliezlà speresch jou ear par te. Tut quegl ca tei âs oz
invento, fagess vagnir schalus bagnanqual cugliùn
professiunal.
Tani:
(losch) Jou sco vigl poet gitg adegna: Egn bùn
manzigner sa gloria, daners a dunas ver.
Tamara:
Scheia scheia, egn bùn manzigner. A co fuss igl cun
quegl: tgi ca fa me da cugliùn, satschainta plànsieu an
parschùn.
Tani:
(ri) Tùna super, â dantànt da far nut cun meas plans par
la veta. Scheia, ad ussa stuainsa catar egn liac par zupar
te. (tgita anturn) Igl miglier sazupas davo la bar.
Tamara:
Bien, an urden. A sco getg, pover tei scha quegl e me
egna farsa. (sameta davo la bar)
Tani:
(va tier la tgombra da durmir ad earva gl’esch da
quella) Qua e’l betg. A la Sheila e ear betga ple qua. (el
va vei tier la tgadafiac, earva gl’esch a cloma aint)
Peider, veans dabot? (el fa dus zaps anvos an stiva a
sasfruscha igls màns) Scheia, mias damas a meas
signurs, ussa vagnainsa tier igl grànd finale!

9. Szena
Tani, Tamara, Peider, Greta, Klaus

St-WAE 1-1_Apres-Ski_(st) y


37
Peider:
(vean aint da la tgadafiac a va a schmanatschànd an
direcziùn da Tani) Jou ve tartgieu ca vegi avànt
s’exprimieu cler avunda! Tei âs oz pears nut ple an qua.
(tira las givealas) Mo tge amport’igl, jou ve tutegna gest
raquinto l’antiera vardad a mia mama ad agl Klaus.
Tani:
(cun sprez) La vardad!? A co veza quella vardad or
savund te?
Peider:
Primo lavur jou ussa ufizialmeing sco surmester da skis
a betga ple sco rezepziunist an egn hotel da 5 stélas.
Secundo âs tei oz luvro sut mieus num sco surmester da
skis a produtgieu poc oter ca catastrofas. Tànt mia
mama sco igl Klaus en stos egn mumaint cun la buca
avierta ad ân betga savieu tge gir. Mo anzaco âni lura
prieu fri luc tut quellas istorgias.
Tani:
Tge bi par te, jou salegr. A savessas tei forza ànc egn’ea
repeter, cun tge fegnamira ca jou ve oz luvro par te sco
surmester da skis?
Peider:
Parquegl ca tei âs tartgieu ca tei setgias gudagnear igl
cor da la Tamara sco surmester da skis.
Tani:
(dat fearm digl tgieu) Gest prezis, parve da la Tamara. A
hey, jou creg ca fuss ear rivo aschi lientsch, scha tei mi
vessas betga ruino tut.
Peider:
(nuncartaint) Jou ti ve ruino tut?! Tei a me tei es quel
c’â ruino tut! Tei rùnas naqua egna Scota calirada ca vut
nut oter c’egn um ainta litg, ad igl madem mumaint fas
tei giou cun tia duna da siemis, sco tei gis. Propi, tei es
igl ple grànd hobbycasanova ca jou ve anzacuras vieu!
Tani:
A tei es igl ple grànd fragnapartys ca jou ve anzacuras
vieu. Ad anzatge se jou gir clip a cler a tei, dunas
giuvnas vutan nign um c’e igl siemi da mintga tata
viglia. Dunas giuvnas vutan tips cun power, sco jou
sund egn!!
Peider:
(befagiànt) La Tamara â dantànt sco igl para egn oter
gust. Quella e stada scorta avunda da betga saschar
impressiunar a tschorvantar da tieus power, ad e fugida.
Tani:
Scha tia vaschegna fuss betg egna tala batarlùnza, lura
vess jou dagî tschifo la Tamara. (tira las givealas) Mo
quegl e ascheia, an quella fatschenda stos quintar cun
egna near l’otra spearsa. Tutegna e mia quota da suczess
massiv ple òlta ca la tia.

St-WAE 1-1_Apres-Ski_(st) y


38
Peider:
D’egna quota da suczess ca sabasa sen manzegnas ve
jou an mintga cass nign interess.
Tani:
Quegl vezas tei puspe egn’ea totalmeing falo, Peider. Igl
fundamaint da mia quota da suczess en betga
manzegnas, mobagn la vardad.
Peider:
Ha, gliezlà cres tei gea sez betg! Tei es la sula parsùna
ca jou ancanusch, ca rivass da far fimar egn detectur da
manzegnas.
Tani:
Magari, gliez po easser. Mo tge ca jou leva atgnameing
gir e quegl: sch’egna duna mi ple, dund jou ear tier
quegl, betga sco tei.
Peider:
Tge vol ussa gir cun quegl?
Tani:
Cun quegl vi jou gir ca jou muss ad egna duna, scha jou
s’interessesch par ella. Tei parancùnter sas gnànac dar
tier a tatez, sch’egna ti ple!
Peider:
A mei ple eba nigna!
Tani:
Paperlapap, tge fafanoias! Jou se exact ca la Tamara ti
ple. A betga me ampoet. Mo quegl dessas tei gea mena
tier.
Peider:
(gritanto) Na, quegl dess jou propi mena tier, ad an
amprema lingia betg davànt te! (tgapa tema, tegna igl
màn davànt la buca a varda seglTani)
Tani:
(triumfànd) Ha, ussa âs gest do tier egl! Tei es interesso
veda la Tamara.
Peider:
(gritanto) Ea, ad alura, e quegl forza scumando? Prender
riguard da te sto jou gea siir betg, tei âs an mintga cass
betga marito ella.
Tani:
Cler, tei âs tuta raschùn. Da me stos propi betga prender
risguard. (el dat egn’anzena a la Tamara, ca vean
schanada davo la bar or) Scheia, jou ve igl santimaint
da ver fito fetg bagn la mi’missiùn. Tge manegias
Tamara?
Tamara:
(dat digl tgieu) Ea, ear scha la moda a maniera e stada
ampo speziala.
Tani:
Sacapescha! Scha jou fetsch anzatge, fetsch jou egl
andretg a plenavànt ànc an moda spectaculara!
Peider:
(sursto) Sa anzatgi declarar a mei tge ca vean giujieu
qua?

St-WAE 1-1_Apres-Ski_(st) y


39
Tamara:
Quegl e ansasez fetg sempel, Peider. Ier durànt la
sortida mia âs tei plaschieu super sen l’amprema
iglieada. Mo lura â me igl Tani bagliafo cun me. Ad el
mi â ampurmess d’organisar par me egn date cun te. Ca
quegl vigni aschi cumplitgieu, vess jou dantànt betga
tartgieu. Mo äh… par cass ca tei vessas interess, nass
jou questa sera bugent a bever anzatge cun te.
Peider:
Quegl tùna atgnameing sacapescha fetg interessant, mo
igl mumaint e eba gest mia mama qua a parquegl e’gl
betga gest practic …
Greta:
(e dantànt antrada cun Klaus) Mo Peider, sacapescha ca
tei vas a bever anzatge cun quella flota dama giuvna.
Peider:
(savolva sursto) Scha tei manegias, mama. Mo tge fas
tei dantànt ca jou sund davent?
Greta:
Igl Klaus anvidass bugent me a tschagna. Jou ve ear agl
sen da star qua egn peer gis. Ascheia vagn nus dus ànc
peada avunda da discutar manedlameing egn cun l’oter.
Jou ve igl santimaint ca nus stuagn modifitgear ampoet
la nossa filosofeia da viver d’antocen ussa.
Tani:
Bingo - an mintga cass! Qua vez Vus tuta raschùn. Vus
stuez zirca sameter avànt quegl ascheia: Vus ad igl
Peider vez questa sera tuts dus egn rendez-vous, a cur ca
vus turnaz, vagenz a raquintar egn a l’oter ànc antocen
damàn marvegl, quànt marveglius c’igls voss dates en
stos.
Greta:
(ri) Tani, Vus vez oz propi fatg ir me da las pares sei
cugl Voss lungatg da surmesters da skis. Mo igl Peider â
gea declaro a mei, ca Vus eassas gnànc surmester da
skis ad igl Klaus mi â garantieu ca la lavur da surmester
da skis e egna lavur fetg respectabla. Jou ve peia la
sprànza ca jou sainti davent dad ussa l’ironeia davos igls
Voss spruchs.
Tani:
Oh, jou vignt cun plascher a porscher material a Vus, a
gidar ascheia da sensibilisar Vus par l’ironeia.
Klaus:
(a Tani) Apropos plascher: damàn a las otg ve jou ànc
egn peer parsùnas viladas agl biro da la scola da skis.
Jou fuss lead scha Vus savessas tgitar aint a saparstgisar
parsunalmeing. Ad alura dovr jou ànc egn surmester da
skis suplementar par las proximas duas eandas. Jou ve
igl santimaint ca Vus fussas egn tiptop surmester da skis
cun egn peer inputs digl Peider. Tge gez da quegl?

St-WAE 1-1_Apres-Ski_(st) y


40
Tani:
(salegra) Ou ea, quegl tùna bagn. Mo me scha jou astg
ànc star duas eandas qua tigl Peider.
Peider:
Parve da me bugent, mo cun egna cundiziùn: tei veans
betga ple naqua cun Sheilas. Near e quella Scota forza
ear stada egna part da tia strategeia par radir anzemen la
Tamara a me?
Tani:
Na, quell’istorgia mi âs propi fatg ir an las tgòltschas.
Mo quegl fa gea prest nut, davent da damàn ve jou gea
egn’atgna giaca da surmester da skis.
Tamara:
Tani, ear scha tei âs betga gest fatg sempel a mei,
graztga fetg par tieus angaschamaint!
Tani:
Anzi, quegl ve jou fatg bugent. Meas qualitads da far
gnir anzemen glieud en legendaras. (a Peider) Jou ve
duvro tia giaca da surmester da skis par sarar aint qua la
Sheila, sainza ca tei saintias gest tge ca va. Ad ear par
far ampo schalus te. Ad ear la Tamara ve jou fatg ampo
schalusa, cunquegl ca jou ve fatg sco scha tei vessas
radetg a tgea la Sheila. Tei sas betga meter avànt quànt
frustrada c’ella eara, ca tei vegias anzatge cun la Sheila.
Ella mi â bunameing sgriflo or igls îls parquegl! (a
Tamara) Agl Peider ve lura jou stuieu earver cun forza
igls îls par far capir el c’el segi inamuro an te. Per an
egn act final furius sund jou rivo da far gir el davànt tias
ureglias c’el segi interesso da te.
Peider:
(va tier igl Tani a gli meta egn màn sen la giveala) Sas
Tani, tei vessas gea ear semplameing savieu amparar
me, scha jou vigli ir an sortida cun la Tamara.
Tani:
Siir betg, quegl fuss sto blear megna lungurus. Mo
ascheia, sco jou ve aranscho egl, vagnez vus adegna a
saragurdar da que après-ski turbulent avànt voss
amprem date. (tgapa la giaca da surmester da skis da
Peider a tira aint ella) A parquegl ca nign aint qua
dovra ple me, vont jou ussa an la bar digl Bellevue a
cuntinuesch mieus après-ski sco’gl s’oda. (va or)
Vorhang

St-WAE 1-1_Apres-Ski_(st) y


1
L-KLI 1-3
Be na in ün asil da vegls

Ulla Kling „Bis doch ned so dumm“
Rosina Lanfranchi (trad. in vallader)

1. Act

1. scena

Duri e Peder

Aint in stüva regna dischuorden, sün maisa sun plats, tests e da tuot la roba. Our dal
radio as doda musica da marcha. Duri dorma sün üna pultruna in vicinanza da la maisa e
grofla a tuot pudair. I’s doda a sunar e cloccar lura cuorra Peder aint dad üsch.

Peder:
Bap! ! ! – Perche nu rivast? Nu dodast darcheu nöa! (serra giò il radio) E co cha
quai spüzza aint a qua! (savura intuorn e guarda süls peis da Duri) Aha, nun
hast darcheu nö aint putschas. Eu craj chi’d es meglder sch’eu lasch avert
l’üsch. (fa quai) Hei, bap! (va savurond intuorn) Mo sacramust, alch sto esser
ars giò. (va our’in chadafö, tambas-cha alch cun vaschella e cloma) Oh char
Segner, che esa quia darcheu capità? (tuorna, energic) Bap! (til squassa) Mo nu
dodast tü vairamaing nöa? Ün bel di dast amo fö tuot la buda!

Duri:
(as sdruaglia uschè planet) Che esa? Arda in ün lö?

Peder:
Hai, our’in chadafö. Tü hast darcheu laschà arder giò tuot la mailinterra.

Duri:
Che mailinterra?

Peder:
(as sezza giò, squassa il cheu) Uschè nu poja plü ir inavant. Nu savurast?

Duri:
(savura intuorn) Spetta, eu stoss il prüm metter sü ils ögliers. (tils piglia giò da
maisa e tils metta sü, lura savura’l inavant intuorn) Na, eu nu savur nöa,
perche?

Peder:
Mincha di laschast arder giò alch our’in chadafö.

Duri:
Che vessa be d’avair laschà arder giò, sch’eu gnanca nu cuschin?

Peder:
(irrità) Nö quintar sü bombas, bap. Natüralmaing scha tü hast miss via la
mailinterra. O d’eira quai forsa il spiert sonch?

Duri:
Til dumonda.

L-ALD 1-1_Franzisca_(vl)


2

Peder:
(squassa il cheu) Da la mailinterra nu’s vezza plü nöa. Id es be plü amo
charbun.

Duri:
Til metta da la vart. Uschè vaina alch per s-chodar d’inviern. – E nö quintar sü
da quist chaschöl. Tü sast precis ch’eu nu cuschin plü daspö cha mamma es
morta. Quantas jadas n’haja da dir quai amo?

Peder:
Bap, nö am cuntradir adüna. Planet am coppast giò l’ultim nerv.

Duri:
Sch’eu di. Eu viv biologic e san. (piglia davent üna trocla da maisa) Guarda qua,
avant paca pezza n’haja fat mia mösina.

Peder:
(guarda laint, surprais) QUIST hast tü mangià?

Duri:
Natüralmaing.

Peder:
(as tegna il cheu) Bap, quai es pavel pels utschels. Quai sun granins da
canarins.

Duri:
(guarda laint, surprais) Ahhh, schi? …… Perquai suna uschè dürs- Ed uossa
rafüda da rögnar e serra l’üsch. I vain planet fraid.

Peder:
(sta sü) Cun tai vaina üna crusch. (serra l’üsch) Bap, eu at n’ha dit fingià milli
jadas: - scha tü mettast alch sün platta, schi stoust star daspera e verer pro chi
nun arda giò!

Duri:
(nar)  Ed eu at n’ha dit fingià milli jadas, ch’eu nu cuschin! Quai d’eira garanti
mia „chara“ brüt Lidia chi ha miss quai sün platta. Quella fa bler da quai e davo
dà’la la cuolpa a mai.

Peder:
Bap, nö volver oura tuot. No at cugnuschain!!

Duri:
Schi?

Peder:
Am craja tantüna, tü douvrast plü svelt pussibel inchün chi pissera per tai.

Duri:
(rabgiantà) Eu nu douvr ingün babysitter, sacra la pulenta, chi sun eu?!!

Peder:
(sta sü, va our’in chadafö) Quai nu’s nomna babysitter, dimpersè chasarina.

Duri:
Chasarina, ha! Nö am far rier.

Peder:
(tuorna cun ün test) Guarda qua, quist sta coura fingià eu nu sä quant lönch.
Üna vetta da 3 cm müffa. Es quai forsa eir Lidia?

Duri:
(doza be las spadlas)

Peder:
Apunta. Na, na, quia ha in mincha cas da gnir üna in chasa, üna chi pissera per
tai e fa la chasada. Sur da quai nu daja plü nöa da discussiunar, quai es decis.

Duri:
Ah, schi! Da chi?

Peder:
Da no tuots. Men e Lidia rivaran eir güsta e forsa Corina eir amo.

L-ALD 1-1_Franzisca_(vl)